sagorsarker/bangla-wikipedia huggingface dataset:
স্বরধ্বনি

স্বরধ্বনি হচ্ছে এমন কিছু ধ্বনি অন্য কোনো ধ্বনির সাহায্য ছাড়াই নিজে নিজে উচ্চারিত হতে পারে। উচ্চারণের স্থান অনুসারে যেসব ধ্বনি উচ্চারণের সময় ফুসফুস তাড়িত বাতাস মুখের কোথাও কোন বাধা পায় না , সে সব ধ্বনি কে স্বরধ্বনি বলে। আন্তর্জা‌তিকভা‌বে এধরনের ধ্বনির মৌ‌লিক সংখ্যা ৭টি - ই, এ, এ্যা, আ, অ, ও এবং উ৷ বাংলা বর্ণমালায় স্বরধ্বনির প্রচ‌লিত সংখ্যা ১১টি । অনুনাসিক স্বরধ্বনি সাতটি। যথা: ইঁ, এঁ, এ্যাঁ, আঁ, অঁ, ওঁ এবং উঁ।
যেসব ধ্বনি উচ্চারিত হওয়ার সময় মুখের কোথাও বাধাপ্রাপ্ত হয় না তাদের বলা হয় স্বরধ্বনি। স্বরধ্বনিগুলি উচ্চারিত হতে অন্য বর্ণের সাহায্যের প্রয়োজন হয় না বরং অন্য বর্ণকে উচ্চারিত হতে সাহায্য করে।
বিশ্বের বিভিন্ন ভাষায় বিভিন্ন সংখ্যক স্বরধ্বনি রয়েছে। বাংলা ভাষায় স্বরবর্ন রয়েছে মোট ১১টি; এগুলো হলোঃ
বাংলা বর্ণমালায় দেখা যায় কিছু যৌগিক ধ্বনি রয়েছে। ভাষাবিজ্ঞানীরা বলেন যে, মৌলিক স্বরধ্বনি ৭টি; আর যৌগিক স্বরবর্ণ ২টি। যৌগিক স্বরবর্ণগুলো হলোঃ
এ ২টি যৌগিক স্বরবর্ণ|
অার ২৩ টি যৌগিক স্বরধ্বনি অাছে। যাদের লিখিত রূপ নেই। তাই এরা বর্ণ নয় | যেমন- ইঅা (দিয়া), এই (এই), এঅা (খেয়া) ইত্যাদি |
সুতরাং মোট যৌগিক স্বরধ্বনির সংখ্যা ২৫টি (২+২৩)টি।
এগুলো হলো:
ঐ
ঔ
অ + ও = অও - লও
অ + এ = অয় - নয়
আ + ই = আই - গাই
আ + এ = আয় - খায়
আ + উ = আউ - হাউ
ই + ই = ইই - দিই
ই + উ = ইউ - মিউ
ই + ও = ইও - নিও
উ + ই = উই - ছুঁই
উ + ও = উও - কুয়ো
এ + ই = এই - সেই
এ + উ = এউ - কেউ
ও + ই = ওই - মই
ও + ও = ওও - ধোও
এ্যা + এ = এ্যায় - দ্যায়
এ্যা + ও = এ্যা - ম্যাও।
বাংলায় এই দ্বিস্বর ধ্বনিগুলি ছাড়াও ত্রিস্বর, চতুঃস্বর এবং পঞ্চস্বর‌ যৌগিক স্বর উচ্চারিত হয়। যেমন : আইআ(আইয়া- যাইয়া), আইআই (খাইয়াই), আওআইআ (খাওয়াইয়া) ইত্যাদি।
আস্ফাল্ট

আস্ফাল্ট () কুচকুচে কালো, অর্ধতরল পদার্থ যা অপরিশোধিত পেট্রোলিয়াম থেকে পাওয়া যায়। তবে আস্ফাল্ট প্রাকৃতিক ভাবেও পাওয়া যায়। সড়ক নির্মাণ, রানওয়ে ইত্যাদি নির্মাণকার্যে এটি ব্যবহৃত হয়।
'আস্ফাল্ট' এ শব্দটি মূলত গ্রিক শব্দ, যার অর্থ দৃঢ় বা সুরক্ষিত। প্রাচীন কালে আস্ফাল্টের ব্যবহার প্রধানত, কোনো কিছু জোড়ানোর কাজে প্রযুক্ত করা হত। যেমন হাতির দাতে রত্ন পাথর বসানো।
বর্তমানে জানা গেছে প্রায় ৩০০০ খ্রিষ্টপূর্বাব্দে সিন্ধু নদীর তীরে গড়ে ওঠা মহেঞ্জোদাড়োতে প্রথম আস্ফাল্টের লক্ষ্য করা যায়।
আস্ফাল্ট, কঠিন বা সিমেন্টের তৈরি জিনিস জোড়ানোর কাজ করে। যা গরম করলে আস্তে আস্তে দ্রবণ দে পরিণত হয়। বিটুমিন তারকল জাতীয় পদার্থ এর মুখ্য সংঘটক। আস্ফাল্ট কঠিন বা অর্ধতরল অবস্থায় প্রকৃতিতে পাওয়া যায় অথবা পেট্রলিয়াম পরিশোধনের সময় উৎপন্ন হয়। বা পূর্ব উল্লেখিত, বিটুমিন পদার্থ নিজেরা মিলিত হয়ে, বা পেট্রলিয়াম পরিশোধনের ফলে উৎপন্ন পদার্থ মিলিত হওয়ার কারণে উৎপন্ন হয়। আস্ফাল্ট শব্দটি প্রায়, প্রাকৃতিক বা প্রকৃতিজাত বিটুমিনকে বোঝাতে ব্যবহার হয়।
আস্ফাল্ট হ্রদ, অথবা শৈল আকারে পাওয়া যায়। ত্রিনিদাদের আস্ফাল্ট হ্রদ এর উদাহরণ। এরকম হ্রদগুলি কাঁচা পেট্রলিয়াম হাজার হাজার বছর ধরে সুখার ফলে তৈরি হয়। হ্রদ থেকে প্রাপ্ত আস্ফাল্টের সাথে অনেক রকম অপদ্রব্য মিশে থাকে, যেমন মৃত পশুর অবশেষ, গাছের টুকরা, বালি, কাদা-মাটি, পাথর ইত্যাদি। আরব, ফ্রান্স, জার্মানি, দক্ষিণ আমেরিকার দেশগুলি ও অস্ট্রিয়া ইত্যাদি দেশগুলিতে শৈল থেকে আস্ফাল্ট পাওয়া যায়।
নকল আস্ফাল্ট (যা বিটুমিন নামে পরিচিত), অপরিশোধিত পেট্রলিয়াম থেকে পওয়া যায়। পেট্রল, কেরাসিন, ডিজেল ইত্যাদি বের করার পর যা বাঁচে তাই আস্ফাল্ট। তৈরির প্রক্রিয়াগত পার্থক্য সৃষ্টি করে আলাদা আলাদা গুন-মানের আস্ফাল্ট উৎপন্ন করা হয়। ও প্রয়োজন মত বেশি গাড় কম গাড় করা হয়। যেখানে শুদ্ধ আস্ফাল্ট ব্যবহার সম্ভব নয়, সেক্ষেত্রে আস্ফাল্টের সাথে কোনো উদ্বায়ু পদার্থের মিশ্রণ দিয়ে আস্ফালকে তরল ও মসৃণ করে ব্যবহার্য করা হয়। তখন উপলবদ্ধ পদার্থকে "কাট ব্যক" বলা হয়। কোনোকোনো ক্ষেত্রে, যেমন ভেজা বা স্যাঁতস্যাঁতে রাস্তার মাঝে লাগানের জন্যে, আস্ফালটের সাথে জল মিশিয়ে ক্ষির (ইম্লেশন) তৈরি করা হয়।
আস্ফাল্টের ব্যবহার বিভিন্ন ভাবে হয়। তবে, এর ব্যবহার বেশিরভাগ সড়ক নির্মাণ বিমানবন্দরের রানওয়ে নির্মাণ, সহ ফুটপথ তৈরির কাজে ব্যবহার হয়। আরও, যেমন নহর তৈরিতে বা ট্যাঙ্কের ভেতর প্রলেপ হিসেবে, বদি বা সমুদ্রের কিনারে তটরক্ষক হিসেবে ও নৌকার প্রলেপ রুপে আস্ফাল্টের ব্যবহার হয়। ভারি শিল্পতে এর ব্যবহার হয় জলাবরোধক কাপড় তৈরিতে যা ছাত, ওয়ালগার্ড নির্মাণকাজে ব্যবহার্য। তাছাড়া এটি বিদ্যুৎরোধকের কাজে প্রযুক্ত করা হয়। ইন্সুলেটিং টেপ, জলরোধী কাগল ইত্যাদি কাজে ব্যবহার হয়। জোড়ন ভরতে তথা সান্দা ভরার কাজেও বহুল ভাবে ব্যবহৃত। বার্নিশ, ওয়েল পেন্ট, নকল রবার ইন্যামল, ও কোল্ডস্টোরজ (শীতভান্ডার), ইলেকট্রনিক ব্যাটারি, রেফ্রিজারেটর ইত্যাদি তৈরির কাজে ব্যবহার করা হয়।
এপর্যন্ত বাংলাদেশে বিটুমিন আস্ফাল্ট বিদেশ থেকে আমদানি করা হয়। কিন্তু এখন ঢাকাতে এর গবেষণাগার নির্মাণ কার্য চলছে।
মারাঠি উইকিপিডিয়া

মারাঠি উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার মারাঠি ভাষার সংস্করণ। ১ মে ২০০৩ সালে যাত্রা শুরু হয় এই উইকিপিডিয়ার এবং 2025 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক টি ফাইল আছে এই উইকিপিডিয়ায় এবং সর্বমোট সম্পাদনা সংখ্যা টি।
বৃহৎ সংখ্যার নামের তালিকা

ভারতীয় সংখ্যা পদ্ধতি অনুযায়ী বাংলা ভাষায় বৃহৎ সংখ্যা বোঝানোর জন্য হাজার (বা সহস্র), লাখ (বা লক্ষ) ও কোটি ব্যবহার করা হয়। বৃহত্তর সংখ্যা বোঝানোর জন্য "হাজার কোটি", "লাখ কোটি" ইত্যাদি ব্যবহার করা হয়। এছাড়া বিভিন্ন বাংলা অভিধানে অন্যান্য সংখ্যার জন্য বিশেষ নাম পাওয়া যায়।
বিভিন্ন ইউরোপীয় ভাষায় দুইরকম সংখ্যা পদ্ধতি প্রচলিত, লং ও শর্ট স্কেল। বেশিরভাগ ইংরেজি উপভাষায় শর্ট স্কেল পদ্ধতি প্রচলিত এবং ইংরেজি ব্যতীত অন্যান্য ইউরোপীয় ভাষায় লং স্কেল পদ্ধতি প্রচলিত। বাংলা ভাষায় শর্ট স্কেল পদ্ধতি মূলত বিদেশি মুদ্রায় ব্যবহার করা হয়, যেমন: US$ ২৭ বিলিয়ন।
অবশ্য লাখ কোটির থেকে বড় সংখ্যার নাম তেমন প্রচলিত নয়; সেরকম বড় সংখ্যা মূলত বৈজ্ঞানিক মহলে প্রচলিত যেখানে বৈজ্ঞানিক অঙ্কপাতন অনুযায়ী সংখ্যাকে ১০-এর ঘাত হিসাবে প্রকাশ করা হয়, যেমন: ১ মোল = ৬.০২২ × ১০।
কম্বোডীয় জনতা পার্টি

কম্বোডীয় জনতা পার্টি (, "Kanakpak Pracheachon Kâmpuchéa") কম্বোডিয়ার বর্তমান ক্ষমতাসীন রাজনৈতিক দল। পূর্বে এ দলের নাম ছিল কম্পুচিয় জনতা বৈপ্লবিক পার্টি (কেপিআরপি)। ১৯৭৯ থেকে ১৯৮৯ মেয়াদকালে গণপ্রজাতন্ত্রী কম্পুচিয়াসহ কম্বোডিয়া রাষ্ট্রের প্রথম দুই বছর একমাত্র বৈধ দল ছিল। কম্বোডিয়া রাষ্ট্রের ক্রান্তিকালীন সময়ে এর নাম পরিবর্তন করা হয়েছিল। এ সময় মার্কসবাদ-লেনিনবাদের মতাদর্শ স্থগিতসহ একদলীয় ব্যবস্থার প্রবর্তন করা হয়। ১৯৭৯ থেকে কম্বোডিয়া সরকারের আমল থেকে এ দলটি দেশ শাসন করছে ও বিশ্বের অন্যতম দীর্ঘস্থায়ী শাসক দলের মর্যাদা পাচ্ছে। বর্তমান প্রধানমন্ত্রী হুন সেন দলের সভাপতির দায়িত্ব পালন করছেন।
১৯৭৯ থেকে ৫ ডিসেম্বর, ১৯৮১ তারিখ পর্যন্ত দলের মহাসচিব ছিলেন পেন সোভান। মূলতঃ মার্কসবাদ-লেনিনবাদী দল হিসেবে কেপিআরপি প্রতিষ্ঠিত হয়েছিল। কিন্তু, ১৯৮০-এর দশকের মধ্যভাগে হেং সামরিনের নেতৃত্বে দলের সংস্কার কার্যক্রম পরিচালিত হয়। কিন্তু, ১৯৯০-এর দশকে সাম্যবাদের ধ্যান-ধারণা থেকে বিচ্যুত হয় ও দলের পুণঃনামকরণ করা হয় কম্বোডীয় জনতা পার্টি। ২০১৩ সালের জাতীয় পরিষদের নির্বাচনে দল সামান্য ব্যবধানে জয় পায়। কিন্তু, সিনেটে দলটি ব্যাপকভাবে সংখ্যাগরিষ্ঠতা লাভ করে।
২৮ জুন, ১৯৫১ তারিখে ফরাসী ঔপনিবেশিক আমলে কম্পুচিয় জনতা বৈপ্লবিক পার্টি (কেপিআরপি) নামে দলটির আত্মপ্রকাশ ঘটে। ১৯৬০ সালে দলের নাম পরিবর্তন করে ডব্লিউপিকে ও ১৯৬৬ সালে সিপিকে নামে পরিবর্তিত হয়। মে, ১৯৮১ সালে প্রথম দলীয় কংগ্রেস আহ্বান করা হয়। ধারণা করা হয় যে, ১৯৭৮ সালের মধ্যবর্তী সময়ে দলটির আত্মপ্রকাশ ঘটে।
১৯৭৯ সালের শুরুর দিকে একদল ভিন্নমতাবলম্বী সিপিকে সদস্য কংগ্রেস আহ্বান করে। তারা ১৯৫১ সালে প্রতিষ্ঠিত কেপিআরপি দলের প্রকৃত উত্তরাধিকারী হিসেবে দাবী করে ও কংগ্রেসকে তৃতীয় দলীয় কংগ্রেসরূপে আখ্যা দেয়। ২৮ জুন, ১৯৫১ তারিখকে দলের প্রতিষ্ঠার তারিখ হিসেবে আখ্যায়িত করে। পেন সোভান ও রোহ সামাইকে কংগ্রেস থেকে মনোনীত করে জাতীয় কমিটিতে নেতৃত্বে দেয়। ১৯৭৯ সালে জেলা পর্যায়সহ জাতীয়ভাবে মহিলাদের দলীয় শাখা গঠন করা হয়।
পেন সোভানের রাজনৈতিক প্রতিবেদনে জানা যায়, ২৬-২৯ মে, ১৯৮১ তারিখে চতুর্থ দলীয় কংগ্রেস অনুষ্ঠিত হয়েছিল। তিনি পল পটের নেতৃত্বাধীন সিপিকে থেকে কেপিআরপিকে নিরাপদ দূরত্বে রাখেন। দল ও দেশের জন্য সিপিকে-কে বিশ্বাসঘাতকরূপে আখ্যায়িত করে।
কেপিআরপি’র সিদ্ধান্ত মোতাবেক কংগ্রস উন্মুক্তভাবে পরিচালিত হবার সিদ্ধান্ত নেয়। খেমার রুজদের সাথে চলমান গেরিলা যুদ্ধ স্বত্ত্বেও দলটির ক্ষমতায় থাকার বিষয়ে নেতৃত্বের প্রতি বিশ্বাসযোগ্যতা বৃদ্ধি পায়।
৪ ডিসেম্বর, ১৯৮১ তারিখে পেন সোভানের পরিবর্তে হেং সামরিন দলীয় প্রধান হলেও ভিয়েতনামপন্থী নীতির পরিবর্তন ঘটেনি। পলিটব্যুরোতে হেং সামরিন ও চি সিম যথাক্রমে প্রথম ও দ্বিতীয় অবস্থানে ছিলেন।
১৯৯১ সালে জাতিসংঘের মধ্যস্থতায় শান্তি ও পুণঃমিলনকালীন সময়ে দলের নাম পরিবর্তিত করে বর্তমান নামে নামাঙ্কিত করা হয়।
গণতন্ত্রের দিকে ধাবিত করার ফলে দলীয় প্রধান হিসেবে নির্বাচনে জয়ী হয়ে হুন সেন প্রধানমন্ত্রী হন। ১৯৯৮ সালের জাতীয় পরিষদের নির্বাচনে ১২৩ আসনের মধ্যে দলটি ৬৪ আসন দখল করে। এরপর ২০০৩ সালে ৭৩ ও ২০০৮ সালে ৫৮% ভোট নিয়ে ৯০ আসন পায়। ২০০৬ সালের সিনেট নির্বাচনেও দলটি জয় পেয়েছিল।
বর্তমানে স্থায়ী কমিটি হিসেবে পরিচিত সাবেক কমিউনিস্ট নাম পলিটব্যুরোতে দলটির ৩৪ সদস্য সদস্য প্রতিনিধিত্ব করছেন।
সানারপাড় রওশন আরা কলেজ

সানারপাড় রওশন আরা ডিগ্রি কলেজ বাংলাদেশের নারায়ণগঞ্জ জেলার একটি উচ্চ মাধ্যমিক স্তরের শিক্ষাপ্রতিষ্ঠান।
নারায়ণগঞ্জ জেলার সিদ্ধিরগঞ্জ থানার শহরতলী সানারপাড়ে।
এটি ঢাকা-চিটাগাংরোড হাইওয়ের পশ্চিম পার্শে ডেমরার সারুলিয়া রোডে অবস্থিত।
১৯৯৭ সালে রওশন আরা বেগমের ঐকান্তিক প্রচেষ্টায় কলেজটি স্থাপিত হয় এবং ফলশ্রুতিতে প্রতিষ্ঠাতার নামানুসারে এর নামকরণ করা হয়।
১৯৯৭-৯৮ শিক্ষাবর্ষ হতে শুরু হয়েছে এই কলেজটির শিক্ষা কার্যক্রম। এখানে বিজ্ঞান, মানবিক ও ব্যবসায় শিক্ষা শাখায় শিক্ষা কার্যক্রম পরিচালিত হয়।
লেখাপড়ার পাশাপাশি সানারপাড় রওশন আরা কলেজে সহ-শিক্ষা কার্যক্রমকেও বিশেষ গুরুত্ব দেয়া হয়।
বর্তমানে এই শিক্ষাপ্রতিষ্ঠানে মোট ৮৭৯জন শিক্ষার্থী অধ্যয়নরত রয়েছে।
আলী আকবর ডেইল ইউনিয়ন

আলী আকবর ডেইল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
আলী আকবর ডেইল ইউনিয়নের আয়তন ৪৫৪৬ একর (১৮.৪০ বর্গ কিলোমিটার)।
২০১১ সালের পরিসংখ্যান অনুযায়ী আলী আকবর ডেইল ইউনিয়নের লোকসংখ্যা ২০,১৪৩ জন। এর মধ্যে পুরুষ ১০,৬৫২ জন এবং মহিলা ৯,৪৯১ জন।
কুতুবদিয়া উপজেলার সর্ব-দক্ষিণে আলী আকবর ডেইল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বড়ঘোপ ইউনিয়ন; পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, উজানটিয়া ইউনিয়ন ও মহেশখালী উপজেলার মাতারবাড়ী ইউনিয়ন এবং দক্ষিণে ও পশ্চিমে বঙ্গোপসাগর অবস্থিত।
আলী আকবর ডেইল ইউনিয়ন কুতুবদিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
আলী আকবর ডেইল ইউনিয়নের সাক্ষরতার হার ২২.৬১%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
আলী আকবর ডেইল ইউনিয়নে যোগাযোগের প্রধান সড়ক হল কুতুবদিয়া-আলী আকবর ডেইল সড়ক। যোগাযোগ মাধ্যম ট্যাক্সি, টেম্পু,মাহিন্দ্রা, রিক্সা, সাইকেল ও মোটর সাইকেল।
আলী আকবর ডেইল ইউনিয়নের পূর্ব দিকে কুতুবদিয়া চ্যানেল এবং দক্ষিণ ও পশ্চিম দিকে রয়েছে বঙ্গোপসাগর।
বড়ঘোপ ইউনিয়ন

বড়ঘোপ বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
বড়ঘোপ ইউনিয়নের আয়তন ২৪৭০ একর (১০ বর্গ কিলোমিটার)।
২০১১ সালের পরিসংখ্যান অনুযায়ী বড়ঘোপ ইউনিয়নের লোকসংখ্যা ২৫,৮৯৪ জন। এর মধ্যে পুরুষ ১৩,১২৫ জন এবং মহিলা ১২,৭৪৯ জন।
কুতুবদিয়া উপজেলার মধ্যাংশে বড়ঘোপ ইউনিয়নের অবস্থান। কুতুবদিয়া উপজেলা সদর এ ইউনিয়নে অবস্থিত। এ ইউনিয়নের উত্তরে কৈয়ারবিল ইউনিয়ন ও লেমশীখালী ইউনিয়ন, পূর্বে কুতুবদিয়া চ্যানেল ও পেকুয়া উপজেলার মগনামা ইউনিয়ন, দক্ষিণে আলী আকবর ডেইল ইউনিয়ন এবং পশ্চিমে বঙ্গোপসাগর অবস্থিত।
বড়ঘোপ ইউনিয়ন কুতুবদিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি "বড়ঘোপ" মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
বড়ঘোপ ইউনিয়নের সাক্ষরতার হার ৩৮.০২%। এ ইউনিয়নে ১টি সরকারি কলেজ, ১টি মহিলা ডিগ্রী কলেজ, ১টি ফাজিল মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
বড়ঘোপ ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
বড়ঘোপ ইউনিয়নে ২৮টি মসজিদ ও ৪টি মন্দির রয়েছে।
বড়ঘোপ ইউনিয়নের পূর্ব দিকে কুতুবদিয়া চ্যানেল এবং পশ্চিম দিকে রয়েছে বঙ্গোপসাগর। এছাড়া রয়েছে কুমিরাছড়া খাল এবং আজমকলোনী কাজীর বাপের খাল।
বড়ঘোপ ইউনিয়নের প্রধান হাট/বাজার হল বড়ঘোপ বাজার।
বর্তমান চেয়ারম্যান:আবুল কালাম
এথেলম

এথেলম (বা Æthelhelm; মৃত্যু ১৯২৬) একজন ইংরেজ পাদ্রী ছিলেন, যিনি বাথ এবং ওয়েলসের প্রথম বিশপ, এবং পরবর্তীতে ক্যান্টারবেরির আর্চবিশপ ছিলেন। এক বিশপীয় এলাকা থেকে অন্য এলাকায় তার স্থানান্তর পরবতী যাজকদের জন্য একটি নজির স্থাপন করেছিলেন কারণ এর আগে এই ধরনের স্থানান্তর বেআইনি বলে বিবেচিত হত। আর্চবিশপ হিসেবে এখেলম নতুন রাজাকে মুকুট পড়িয়ে দিতেন এবং সম্ভবত, তিনি নতুন রাজার রাজ্যাভিষেক অনুষ্ঠানের প্রক্রিয়াটি তিনিই লিপিবদ্ধ করেছিলেন। ডানস্টানের একজন পুরান আত্মীয়, ক্যান্টারবেরির পরবর্তী আর্চবিশপ, এথেলম ডানস্টানের কমজীবনের শুরু দিকে তাকে সহযোগিতা করেন। এথেলমের মৃত্যুর পর, তাকে একজন সাধক হিসেবে বিবেচনা করা হয়।
৯০৯ খ্রিস্টাব্দে সি অব ওয়েলসের প্রথম যাজকের পদে উন্নীত হওয়ার পূবে এথেলম গ্লাসটনব্যারি গির্জার একজন সন্নাসী ছিলেন। সি অব ওয়েলস প্রতিষ্ঠিত হয়েছিল শেনবোন বিশপীয় এলাকাকে, যা আকারে অনেক বড় ছিল, বিভক্ত করে সমারসেট প্রদেশ বিশপীয় এলাকা সৃষ্টি করা হয়েছিল। ওয়েলস প্রদেশটির মধ্যবতী অঞ্চলে অবস্থিত বিধায় ওয়েলসকে বিশপীয় এলাকার জন্য বাছাই করা হয়েছিল। কিছু কিছু পন্ডিতের গবেষণা থেকে পাওয়া যায় যে, এথেলম আর এথেলহেল্ম, ওয়েসেক্সের রাজা এথেলরেডের পুত্র, একই ব্যক্তি হতে পারে, কিন্তু অধিকাংশ ঐতিহাসিক মতে এটি গ্রহণযোগ্য নয়। কিছু সূত্রের বিবৃতি মতে, এথেলম উচ্চপদস্থ খ্রিস্টীয় যাজক বা বিশপ হওয়া পূবে তিনি গ্লাসটনব্যারি গির্জার সন্নাসী ছিলেন, কিন্তু অন্য সূত্রগুলো এই মতের সাথে দ্বিমত পোষণ করে এবং সূত্র অনুসারে তিনি ঐ পদে আসীন ছিলেন না। তার ভাই হেরোস্টান, যিনি গ্লাসটনব্যারি নিকটেই বাস করতেন।
অগাস্ট ৯২৩ এবং সেপ্টম্বর ৯২৫ এর মধ্যেই প্রধান ধর্ম যাজক পদে তার পদোন্নতি ঘটে। সি অব ওয়েলস থেকে তার অন্য বিশপীয় এলাকায় তার স্থানান্তর ভবিষ্যতের যাজকদের জন্য একটি নজির স্থাপন করে। এথেলমের স্থানান্তরের পূর্বে বিশপের এক বিশপীয় এলাকা থেকে অন্য বিশপীয় এলাকায় স্থানান্তর গির্জার অনুশাসন অনুযায়ী বা যাজক সম্পর্কিত আইন অনুযায়ী বেআইনি ছিল। তবে বর্তমানে পোপরা নিজেরাই স্থানান্তরিত হন এবং এথেলমের পর থেকে ব্রিটেনে এই ধরনের স্থানান্তর সাধারণ ঘটনায় পরিণত হয়। এথেলম ডানস্টানের, যিনি পরবর্তীতে ক্যান্টারবরির আর্চবিশপ হন, চাচা ছিলেন। এথেলমই ডানস্টানকে রাজ দরবারে নিয়ে গিয়েছিলেন।
৯২৫ খ্রিস্টাব্দের ৪ সেপ্টম্বরে ইংল্যান্ডের রাজা এথেলস্টান এর রাজ্যাভিষেক অনুষ্ঠানে সভাপতিত্ব করেছিলেন এবং সম্ভবত তিনিই নতুন ওরডো (নিয়মবিধি বা অধ্যাদেশ) লিখেছিলেন যেখানে প্রথমবারের মত নতুন রাজা শিরস্ত্র বা শিরস্ত্রাণ ধারণ করার পরিবর্তে মুকুট মাথায় পরিধান করেন। ক্যান্টারবরির সেন্ট অগাস্টিন গির্জাকে তিনি রাজা কর্তৃক অনুমোদিত করান। ক্যান্টারবরির প্রধান ধমযাজক হিসেবে নিজের নামে মুদ্রা প্রচলনের নিয়ম থাকলেও এথেলমের নাম অনুসারে কেন কোন মুদ্রার প্রচলন করা হয়নি তা অস্পষ্টই রয়ে গেছে। প্রধান ধর্মযাজক হিসেবে এথেলমের ব্যাপারে আর বেশি কিছু জানা যায়নি।
৮ জানুয়ারি ৯২৬ খ্রিস্টাব্দে এথেলম মৃত্যুবরণ করেন। পরবর্তীতে তিনি সাধক হিসেবে বিবেচিত হন এবং ৮ জানুয়ারীতে তার স্মরণে ধর্মীয় উংসব অনুষ্ঠিত হয়। স্যাক্সন-এরা আর্চবিশপ এলাকার প্রধান গির্জার নিকটেই অবস্থিত সেন্ট জন গির্জাতে এথেলমকে সমাহিত করা হয়। নরম্যান কনকুয়েস্ট অব ইংল্যান্ড এর নামে লানফ্রাঙ্ক আচবিশপীয় এলাকায় নতুন একটি গিজা নিমিত হলে, ক্যান্টাবরির প্রধান যাজককে ঐ গিজায় স্থলাভিষিক্ত করা হয়। পরবতীতে, এথেলম এবং তার উত্তারধিকারী উল্ফথেলমের সমাধি সেন্ট বেনেডিক্টকে উৎসগীত করা একটি গিজায় স্থানান্তর করা হয়।
.টিকে

.টিকে দক্ষিণ প্রশান্ত মহাসাগরীয় দেশ নিউজিল্যান্ডের টোকেলাউ অঞ্চলের জন্য ইন্টারনেট দেশের কোড টপ-লেভেল ডোমেইন (সিসিটিএলডি)।
এটি যে কাউকে একটি ডোমেইন তৈরি করতে অনুমতি দেয়। ব্যবহারকারীরা ব্যবসার ক্ষেত্রে বা অন্যান্য কাজে বিনামূল্যে ডোমেইন নিতে পারবে(সীমাবদ্ধতা আছে)। ফ্রি ডোমেইনে বিষয়বস্তু সীমাবদ্ধ, ওয়েবসাইটে যৌন বিষয়বস্তু নিষিদ্ধ, পরনিন্দা-পরচরর্চা, সমালোচনা করতে পারবে না। যদি ব্যবহারকারী প্রদত্ত নিয়ম লঙ্ঘন করে তবে তাকে বহিষ্কার করা হবে।
সেখানে .টিকে ডোমেইনও কিনা যায়। এতে করে ব্যবহারকারীর সীমাবদ্ধতা থাকে না। প্রথম দুই বছর ডোমেইনের জন্য ১৯.৯০ ডলার দিতে হয়। ব্যবহারকারীর জন্য রয়েছে অবাধ সুবিধা।
কৌটিল্য পণ্ডিত

কৌটিল্য পণ্ডিত হরিয়ানার কাৰ্ণাল জেলার কোহাণ্ড গ্রামের এক বিস্ময় বালক। সে বৰ্তমানে হরিয়ানার পঞ্চকুলাতে পরিবারসহ বাস করে। মাত্র ৫ বছর ১০ মাস বয়সী কৌটিল্য রাজনীতি, ভূগোল ইত্যাদি বিষয়ে অবিশ্বাস্য দক্ষতা অর্জন করেছে।
যে বয়সে তার এবিসিডি অআকখ পড়ার কথা সেখানে সে তার অসাধারণ স্মৃতিশক্তি ও সাধারণ জ্ঞানে কম্পিউটারকেও পেছনে ফেলে দিয়ছে। কুরুক্ষেত্র বিশ্ববিদ্যালয়-এর মনোবৈজ্ঞানিক তার স্মৃতি শক্তি নিয়ে পরীক্ষা-নিরিক্ষা করছেন॥
৪ অক্টোবর ২০১৩ তারিখে হরিয়ানার মুখ্যমন্ত্রী ভূপেন্দ্র সিংহ হুড্ডা তার বিলক্ষণ জ্ঞানের জন্যে ১০ লাখ টাকার চেক ও সম্মান পত্র দান করেছেন। ১৪ অক্টোবর ২০১৩ সালে কৌন বনেগা করোড়পতি (কেবিসি) -এর মত জনপ্রিয় টিভি অনুষ্ঠানে অমিতাভ বচ্চনের সামনে হটসিটে পৌঁছে নিজের বুদ্ধির পরিচয় দিয়েছে। কৌটিল্য তার পিতামহ জয়কৃষ্ণ শর্মাকে তার সর্বশ্রেষ্ঠ বন্ধু ও গুরু মনে করে। তার পিতা সতীশ শর্মা চায় সে তার ইচ্ছে মত যেকোনো বিষয় নিয়ে পড়াশুনা করুক। বিভিন্ন টিভি চ্যানেলগুলিতে তার অনুষ্ঠান দেখে মানুষজন তাকে গুগল বয় (ছোট গুগল) নামে অবিহিত করেছে।
ডায়নামিক সায়েন্স স্টোরিস

ডায়নামিক সায়েন্স স্টোরিস () ছিল আমেরিকান পাল্প ম্যাগাজিন যার মাত্র দুইটি সংখ্যা যথাক্রমে ১৯৩৯ সালের ফেব্রুয়ারি এবং এপ্রিল মাসে প্রকাশিত হয়েছিল। "মার্ভেল সায়েন্স স্টোরিসের" একটি সহোযোগি প্রকাশনা হিসাবে, এটি রবার্ট ও. এরিসম্যান সম্পাদিত এবং ওয়েস্টার্ন ফিকসন পাবলিশিং কর্তৃক প্রকাশিত হয়েছিল। এই সাময়িকীর সংখ্যায় পরিচিত লেখকদের মধ্যে ছিলেন এল. স্পার্গ ডি ক্যাম্প এবং ম্যানলি ওয়েড ওয়েলম্যান।
যদিও বিজ্ঞান কল্পকাহিনী ১৯২০-এর পূর্বেও প্রকাশিত হয়েছিল, তবে এটি ১৯২৬ সালে হুগো গ্রেন্সব্যাক প্রকাশিত পাল্ফ পত্রিকা "অ্যামেজিং স্টোরিস" প্রকাশের পূর্ব পর্যন্ত আলাদাভাবে বাজারজাত রীতি অনুযায়ী একত্রিত ছিল না। ১৯৩০-এর দশকের শেষের সময়টা বিজ্ঞান কল্পকাহিনীর জন্য অনুকূল ছিল। ১৯৩৮ সালে আব্রাহাম এবং মার্টিন গুডম্যান, দুই ভাই একত্রে একাধিক ছাপযন্ত্র সমেত একটি প্রকাশনা সংস্থার মালিক হন, যারা রবার্ট ও. এরিসম্যান সম্পাদিত "মার্ভেল সায়েন্স স্টোরিস" চালু করে। পরবর্তী বছর, ১৯৩৯ সালের ফেব্রুয়ারিতে একটি সহকারী পত্রিকা হিসাবে আর দীর্ঘ গল্প ছাপানোর উদ্দেশ্যে তারা "ডায়নামিক সায়েন্স স্টোরিস" প্রকাশ শুরু করেন। কয়েকটি স্মরণীয় গল্পের পাশাপাশি এই প্রকাশনার বিষয়বস্তু ছিল মূলত পাল্প বিজ্ঞান কল্পকাহিনি। বিজ্ঞান কল্পকাহিনি ঐতিহাসিক জোসেফ মার্শেসানি এবং মাইক অ্যাশলে মানের দিক বিবেচনা করে শুধুমাত্র তিনটি গল্প চিহ্নিত করছেন: নেলসন এস. বন্ড রচিত "দ্য ম্যাসেজ ফ্রম দ্য ভইড" ("হিউবার্ট মাভেটি" ছদ্মনামে প্রকাশিত); এল. স্পার্গ ডি ক্যাম্প রচিত "অ্যানানিয়াস"; এবং ম্যানলি ওয়েড ওয়েলম্যান রচিত "ইনসাইট"। প্রথম সংখ্যার প্রচ্ছদ একেছিলেন ফ্রাঙ্ক আর. পল, একজন জনপ্রিয় প্রচ্ছদশিল্পী যিনি সম্প্রতি বিজ্ঞান কল্পকাহিনি ক্ষেত্রে ফিরে এসেছেন; দ্বিতীয় সংখ্যার প্রচ্ছদ করেছিলেন নর্মান স্যান্ডার্স। "ডায়নামিক"-এর সহোদর ম্যাগাজিন, "মার্ভেল সায়েন্স স্টোরিস", প্রায়ই অধিক যৌনতার বিষয়বস্তু সহ বিজ্ঞান কল্পকাহিনির জন্য উপযোগী হয়ে ওঠেছিল, কিন্তু যদিও "ডায়নামিক"-এর বিজ্ঞাপনে যৌন পরামর্শের প্রস্তাবকারী বই অন্তর্ভুক্ত ছিল, তবে পত্রিকার প্রকৃত বিষয়বস্তুতে অধিক প্রথাগত পাল্প উপাদানই দেখা যায়। পত্রিকাটির মাত্র দুইটি সংখ্যা প্রকাশিত হয়েছিল, যদিও অ্যাশলের মতে স্বল্প বিক্রির কারণে এটি তেমন পরিচিত হয়ে ওঠে নি।
"ডায়নামিক সায়েন্স স্টোরিস" পত্রিকার প্রকাশক ছিল শিকাগো ভিত্তিক ওয়েস্টার্ন ফিকসন পাবলিশিং কোম্পানি, যার সম্পাদকীয় অফিস রেডিও সিটি, নিউ ইয়র্কে অবস্থিত ছিল। এই প্রত্রিকার দুই খন্ডের একটি ভলিউম ছিল, যার উভয় সংখ্যাই পাল্ফ বিন্যাসে ১১২ পৃষ্ঠা দীর্ঘ এবং ১৫ সেন্ট মূল্যের। প্রথম সংখ্যার একটি ব্রিটিশ পুনমূদ্রন সংস্করণও হয়েছিল; যা ১৯৩৯ সালে তারিখবিহীনভাবে প্রকাশিত হয়। দুইটি সংখ্যার সম্পাদক ছিলেন রবার্ট ও. এরিসম্যান, যদিও তার নাম পত্রিকায় মুদ্রিত হয়নি।
আলী আর-রিদা

ʿআলী ʾইবনে মুসা আর-রিদ়া (; ১ জানুয়ারি ৭৬৬ – ৬ জুন ৮১৮), যিনি ইমাম রেজা এবং "আবুল হাসান" নামেও পরিচিত, ছিলেন ইসলামের নবী মুহম্মদের একজন বংশধর এবং দ্বাদশী শিয়া মুসলমানদের অষ্টম ইমাম। তিনি তার ধর্মীয় জ্ঞানের জন্য জায়েদি শিয়া এবং সুফিবাদী সুন্নি মুসলমানদের নিকটও বিশেষভাবে গুরুত্বপূর্ণ। তিনি আব্বাসীয় আমলে জন্মগ্রহণ করেন এবং তার জীবদ্দশায় আব্বাসীয় খলিফারা বিভিন্ন অসুবিধার—বিশেষত শিয়া বিদ্রোহের—সম্মুখীন হন। খলিফা আল-মামুন ইমাম আর-রিদাকে তার উত্তরসূরি হিসেবে নিয়োগ দিয়ে এই সমস্যার প্রতিকার চেয়েছিলেন, যাতে তিনি তার মাধ্যমে পার্থিব বিষয়ে জড়িত হতে পারেন। তবে শিয়া মতানুসারে, আল-মামুন যখন দেখলেন যে ইমাম আরও বেশি জনপ্রিয়তা অর্জন করেছেন, তখন তিনি তাঁকে বিষপ্রয়োগ করে নিজের ভুল সংশোধন করার সিদ্ধান্ত নেন। ইমাম আর-রিদাকে খোরাসানের একটি শহরে দাফন করা হয়, শহরটি পরবর্তীতে মাশহাদ অর্থাৎ "শাহাদতের স্থান" নামে পরিচিতি লাভ করে।
১১ই জিলকদ ১৪৮ হিজরী মোতাবেক (২৯ ডিসেম্বর, ৭৬৫ খ্রীঃ) একটি পুত্র সন্তান লাভ করেন মদিনার ইমাম মুসা আল-কাদিম। যে শিশুটি শিয়া ইসলামে দ্বাদশ ইমামের আষ্টম ইমাম হয়ে ছিলেন। তিনি তার নিজ যোগ্যতা দ্বারা বাবার অবস্থান ধরে রাখেন। তিনি হলেন আলি আল-রিদা। মূল নাম আলি, উপাধি আল রিদা বা আল রাজি। তবে তাকে ডাকা হত আবুল হাসান আল তানি নামে। তিনি তার দাদা জাফর আর সাদিকের মৃত্যুর এক মাস পর জন্মগ্রহণ করেন। তার মা নাজমা ছিলেন অত্যন্ত ধার্মিক মহিলা।"
অষ্টম ইমাম তার বাবার মৃত্যুর পর এক বিষেশ আদেশ বলে বাবার স্থালাভিসিক্ত হন। আর ইমামত এর মত মর্যাদা পূর্ণ আসনে আরোহণ করেন। এ সময়ে ইমামের অনেক সঙ্গি হয়েছিল বিশেষ করে মুসা আল-কাদিম। যেমন মুখজুমি বলেন এক দিন নির্বাহক এবং উত্তরাধিকারী হিসাবে তাকে ডেকে আমাদের সংগৃহীত এবং অধিকারের কথা উল্লখ করেছেন।" 
মক্কা যাওয়ার সময় [[ইয়াজিদ ইবনে সালিত বর্ণানা দিয়েছেন [[সপ্তম]] ইমাম প্রথমে আলি ও পরে ইমাম বলে বিবেচিত হবেন। একই কথা বলেন, ইমাম মুসা আল-কাজিম আলী বিন আতিক, থেকে বর্ণিত" "আলী আমার সন্তানদের শ্রেষ্ঠতম এবং আমি তার দিকেই আমার প্রত্যাবর্তণ করেছি।"
বাদশা হরুনুর রশিদ মারা যান ৮০৯ সাল। আর এর পর শুরু হয় বাদশার দুই ছেলে আব্বাসীয় সাম্রাজ্য নিয়ন্ত্রণ করার জন্য রিতিমত যুদ্ধ শুরু করে দেন। এক ছেলে আল-আমিন। তার মা ছিল আরব আর তাই তিনি আরবের সমর্থন লাভ করেছিল এবং তার সৎভাই আল মামুনের মা ছিল ফারসি আর তিনি পারস্যের সমর্থন লাভ করেছিলেন। মামুন তার ভাইকে হারানোর পর তিনি খোরাসান যাওয়ার ডাক পেয়েছিলেন। Firstly, Ma'mun offered al-Ridha the caliphate. পরে তিনি বুঝতে পারে বিষয়টি ছিল রাজনৈতিক খেলা।
[[চিত্র:Dar ul-Hifaz - Holy Shrine of Ali al-Riha - Mashhad-Iran.jpg|থাম্ব|300px| ইমাম আলি আল-রাদির মাজার সরণি [[মাশহাদ]], [[Khorasan Province|খোরাসান]]]]
[[চিত্র:QoranQomMuseum.jpg|থাম্ব|300px|এ টা সেই [[কোরআন]],যার লিপি আলি আল-রিদা লিখেছেন, বর্তমানে এটি [[কোম]] জাদুঘর, [[ইরান]] এ সংরক্ষিত আছে।]]
[[বিষয়শ্রেণী:৭৬৫-এ জন্ম]]
[[বিষয়শ্রেণী:৮১৮-এ মৃত্যু]]
[[বিষয়শ্রেণী:দ্বাদশবাদি ইমাম]]
[[বিষয়শ্রেণী:৮ম-শতাব্দীর ইমাম]]
[[বিষয়শ্রেণী:৯ম-শতাব্দীর ইমাম]]
[[বিষয়শ্রেণী:৯ম শতাব্দীর আরব ব্যক্তি]]
[[বিষয়শ্রেণী:৮ম শতাব্দীর আরব ব্যক্তি]]
[[বিষয়শ্রেণী:৮ম শতাব্দীর ইমাম]]
[[বিষয়শ্রেণী:৮ম শতাব্দীর আব্বাসীয় খিলাফতের ব্যক্তি]]
[[বিষয়শ্রেণী:৯ম শতাব্দীর ইমাম]]
[[বিষয়শ্রেণী:গুপ্তহত্যার শিকার শিয়া ইমাম]]
[[বিষয়শ্রেণী:বিষক্রিয়ায় মৃত্যু]]
[[বিষয়শ্রেণী:বার ইমাম]]
[[বিষয়শ্রেণী:যায়দী ইমাম]]
[[বিষয়শ্রেণী:হোসাইনীয়]]
[[বিষয়শ্রেণী:মুহাম্মাদের পরিবার]]
বতসোয়ানার ভাষা

“দক্ষিণাঞ্চলীয় আফ্রিকার ভূ-বেষ্টিত রাষ্ট্র বতসোয়ানাতে তিন ধরনের জাতির বাস। কেন্দ্রীয়, পশ্চিম ও দক্ষিণ-পশ্চিম বতসোয়ানার কালাহারি মরুভূমি এলাকায় সান ও খোয়ে জাতির (বুশম্যান নামেও পরিচিত) লোকের বাস এবং এরা সংখ্যায় প্রায় ৪০ হাজারের মত। আর দেশটির পূর্ব ও উত্তরের উর্বর ভূমিতে দেশের ৯৬% লোকের বাস, এবং এদের প্রায় সবাই বান্টু জাতির মানুষ। এথ্‌নোলগ অনুযায়ী দেশটিতে ২৮টি ভাষা প্রচলিত এবং এগুলির সবই জীবিত ভাষা। 
এই ভাষাগুলিকে তিনটি প্রধান ভাগে ভাগ করা যায়:
ইংরেজি এই দেশের সরকারি ভাষা, আর ৎসোয়ানা জাতীয় ভাষা। দুইটি ভাষা সরকারী কর্মকাণ্ড ও গণমাধ্যমে বহুল ব্যবহৃত। প্রাতিষ্ঠানিক ব্যবসা বাণিজ্য ইংরেজিতে আর মুখের ভাষায় আদান প্রদান ৎসোয়ানাতে সম্পন্ন হয়। শিক্ষা ব্যবস্থায় নিম্ন প্রাথমিক শ্রেণীগুলিতে ৎসোয়ানায় শিক্ষা দেয়া হয়, এবং উচ্চ প্রাথমিক ও তার উপরের সমস্ত শিক্ষা ইংরেজিতে সম্পন্ন হয়। প্রতি বছর প্রায় ২০০০ ছাত্র বিশ্ববিদ্যালয়ে ভর্তি হয়, এবং এই হার জনসংখ্যার অনুপাতে আফ্রিকার সর্বোচ্চ।
বুস্ট্রফেডন

বুস্ট্রফেডন () এমন এক ধরনের লিখন পদ্ধতি যাতে একটি লাইন ডান থেকে বামে পড়তে হলে তার ঠিক পরের লাইনটি বাম থেকে ডানে পড়তে হয়, এবং তার পরের লাইনটি আবারও ডান থেকে বামে পড়তে হয়, এবং এভাবে চলতে থাকে। অর্থাৎ বুস্ট্রফেডনে লাইনগুলি বারবার দিক পরিবর্তন করে।
বুস্ট্রফেডন নামটি গ্রিক শব্দ βουστροφηδόν "বুস্ত্রোফ়্যাদোন্‌" থেকে এসেছে যার অর্থ ষাঁড় ঘোরানো। ষাঁড় দিয়ে জমি কর্ষণ করানোর জমির এক প্রান্ত থেকে আরেক প্রান্তে ষাঁড়কে টেনে নিতে হয় এবং সেখান থেকে ষাঁড়টিকে ঘুরিয়ে আবার আদিপ্রান্তের দিকে নিয়ে আসা হয়। এই ঘটনার সাথে মিল আছে বলেই লিখনপদ্ধতিটির এরকম নামকরণ করা হয়েছে।
হেলেনীয় যুগের পূর্বে প্রাগৈতিহাসিক কালে খোদাইকৃত প্রাচীন গ্রিক ভাষার শিলালিপিগুলিতে বুস্ট্রফেডন পদ্ধতির প্রয়োগ দেখতে পাওয়া যায়। পৃথিবীর অন্যান্য প্রাচীন রচনাবলিতেও বুস্ট্রফেডনের নমুনা পাওয়া গেছে।
কেউ কেউ ডট মেট্রিক্স প্রিন্টারের মুদ্রণকারী মস্তকের বা প্রিন্টার হেডের গতিকে বুস্ট্রফেডন ডাকেন। তবে এক্ষেত্রে কেবল হেডের দিক পরিবর্তনের ব্যাপারটিই মুখ্য, আসল বুস্ট্রফেডনের মত লাইনগুগুলি একবার সোজা, আরেকবার উল্টোভাবে ছাপা হয় না।
বুস্ট্রফেডন তিন রকম হতে পারে। এক ধরনের বুস্ট্রাফেডনে লাইনের গতিমুখ অর্থাৎ লাইনে শব্দের ক্রম উল্টে যায়, কিন্তু শব্দের মধ্যে বর্ণের ক্রম কিংবা বর্ণের নিজস্ব রূপ উল্টায় না। দ্বিতীয় ধরনের বুস্ট্রফেডনে লাইনের গতিমুখ পালটে যায় এবং শব্দের মধ্যে বর্ণের ক্রমও উলটে যায়, কিন্তু একেকটি বর্ণের রূপ উল্টায় না। তৃতীয় ধরনের বুস্ট্রফেডনে লাইনের গতিমুখ, শব্দ এবং বর্ণ তিনটিই উলটে যায় (ছবিতে দেখুন)।
মরিশাসের ভাষা

ইংরেজি ভাষা মরিশাস ইংরেজি সরকারী যেখানে সংসদে ব্যতীত কোন সরকারি ভাষা আছে, কিন্তু ফরাসি ব্যবহার করা যেতে পারে. জনসংখ্যার ৯০% একটি ফরাসি ভিত্তি করে ক্রেওল কথা বলে. OIF অনুযায়ী জনসংখ্যার 72% অনর্গল ফরাসি কথা বলে. এই ক্রেওলটি সমগ্র মরিশাসে সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে ব্যবহার করা হয়। মরিশাসের প্রায় ৭০% লোক ভারত থেকে আগত অভিবাসী এবং এরা ভোজপুরি, তামিল, হিন্দি, মারাঠি, তেলুগু, উর্দু, গুজরাতি, চীনা ইত্যাদি ভারতীয় ভাষাতে কথা বলেন। আন্তর্জাতিক যোগাযোগের ক্ষেত্রে ইংরেজি ভাষা ও ফরাসি ভাষা দুই-ই ব্যবহার করা হয়।
নওদা বুরুজ

নওদা বুরুজ চাঁপাইনবাবগঞ্জ জেলার গোমস্তাপুর উপজেলার রহনপুরে অবস্থিত বর্তমানে সর্ব প্রাচীন প্রত্নসম্পদ ও লুকায়িত ইতিহাস সমৃদ্ধ স্থান। স্থানীয়ভাবে এটি ষাঁড়বুরুজ নামেও পরিচিত।
চাঁপাই নবাবগঞ্জের ২৮ মাইল পশ্চিমে অবস্থিত বিখ্যাত বাণিজ্য কেন্দ্র রহনপুর। পাশ দিয়ে বয়ে গেছে ক্ষুদ্র অথব খরস্রোতা নদী পুনর্ভবা। মহানন্দা ও পুনর্ভবার মিলনস্থল এর নিকটেই নওদা বুরুজ এর অবস্থান। রহনপুর রেল স্টেশনের ঠিক উত্তরে এক কিলোমিটার গেলেই বেশ কিছু উঁচু একটি ঢিবি নজরে পড়ে। গোমস্তাপুর উপজেলা থেকে প্রায় ৬-৭ কিলোমিটার দূরে নওদা নামক স্থানে এটি অবস্থিত। খালি চোখে দেখলে মনে হবে একটি বিশাল ঢিবি। কিন্তু অনুসন্ধানী চোখে দেখলে মনে হবে তমাশাচ্ছন্ন ইতিহাসের কালো মেঘে স্থানটি ঢাকা।
রাজা লক্ষন সেনের আমলে রহনপুর বাণিজ্য নগরী হিসেবে জনপ্রিয়তা লাভ করে। বাণিজ্যিক কারণে রহনপুরেই তিনি গড়ে তোলেন সুরম্য অট্টালিকা। ষাঁড়বুরুজ নামে খ্যাত এই বিলীন অট্টালিকাটির প্রকৃত নাম শাহ্বুরুজ। শাহ্ শব্দের অর্থ বাদশা আর বুরুজ শব্দের অর্থ অট্টালিকা বা বালাখানা। যা পরবর্তীতে লোকমুখে ষাঁড়বুরুজ নামে খ্যাতি লাভ করে।
বাংলা বিজয়ী ইখতিয়ার উদ্দিন মুহম্মদ বিন বখতিয়ার খলজী এ পথে বাংলায় আগমন করেন এবং এ স্থানে কিছু সময় অবস্থান করেন। ইতিহাসে পরিচিত নদীয়া অঞ্চলটি এ স্থাপনাগুলির অঞ্চলের পাশেই অবস্থিত। যা পরবর্তীতে নওদা নামে পরিচিতি লাভ করে। বখতিয়ার খলজীর আগমনের সংবাদে ভীত সন্ত্রস্ত হয়ে রাজা লক্ষন সেন এ স্থান থেকে নদী পথে পলায়ন করেন। সেই থেকে এটি নওদা বুরুজ নামেও পরিচিত।
নওদা বুরুজের চতুষ্পার্শ্বেই শুধু নয়, গোটা রহনপুর এলাকাতেই প্রাচীনত্ব ও নগর সুলভ চিন্‌হ বিরাজমান। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন।
সিয়েরা লিওনের ভাষা

সিয়েরা লিওন একটি বহুভাষিক দেশ। ইংরেজি ভাষা সিয়েরা লিওনের সরকারি ভাষা এবং ক্রিও বহুল ব্যবহৃত ভাষা। এখানে বাংলা ভাষা ও রাষ্ট্রভাষা হিসেবে স্বীকৃত।এখানে আরও প্রায় ২০টি ভাষা প্রচলিত। এদের মধ্যে মেন্দে ভাষা ও তেমনে ভাষা উল্লেখযোগ্য। প্রায় ১০% লোক ইংরেজি ভাষাভিত্তিক একটি ক্রেওল ভাষা ক্রিও-তে কথা বলেন। সিয়েরা লিওনের ৯৫% মানুষ ক্রিও ভাষা বুঝতে পারে। মেন্দা ভাষা দক্ষিণাঞ্চলে, তেমনে ভাষা মধাঞ্চলে এবং ক্রিও ভাষা প্রায় সর্বত্র সার্বজনীন ভাষা বা লিঙ্গুয়া ফ্রাংকা হিসেবে ব্যবহৃত হয়। আন্তর্জাতিক কাজকর্মে ইংরেজি ভাষা ব্যবহার করা হয়।
সেনেগালের ভাষা

ফরাসি ভাষা সেনেগালের সরকারি ভাষা। প্রায় ৩৫% লোকের মাতৃভাষা হল ওলোফ ভাষা। আরও প্রায় ৪৫% লোক দ্বিতীয় ভাষা হিসেবে ওলোফ ভাষাতে কথা বলতে পারেন। সেনেগালে আরও প্রায় ৩০টি ভাষা প্রচলিত। এদের মধ্যে দিওলা ভাষা, ফুলাকুন্দা ভাষা, মালিংকে ভাষা, সেরের ভাষা এবং সোনিংকে ভাষা উল্লেখযোগ্য। আন্তর্জাতিক কাজকর্মে ফরাসি ভাষা ব্যবহার করা হয়।
জাতীয় ভাষাসমূহ তালিকা: ইংরেজি, ফ্রেঞ্চ, স্প্যানিশ ,আরবি ,পর্তুগিজ , উলোফ , হিন্দি , বালন্তা , জলা-ফনি , মান্দিনা, মান্দাজক , মানক্যা , নুন , পুলার , সেরে , সনিকে ।
ইসোয়াতিনির ভাষা

ইংরেজি ভাষা ও সোয়াতি ভাষা যৌথভাবে সোয়াজিল্যান্ডের সরকারি ভাষা। সোয়াতি ভাষাতে দেশের ৯০% লোক কথা বলেন। সোয়াতি ভাষাটি দক্ষিণ আফ্রিকাতে একটি সরকারী ভাষার মর্যাদা পেয়েছে। সোয়াজিল্যান্ডে প্রচলিত অন্যান্য আফ্রিকান ভাষার মধ্যে জুলু ভাষা ও ৎসোঙ্গা ভাষা উল্লেখযোগ্য। আন্তর্জাতিক কাজকর্মে ইংরেজি ভাষা ব্যবহার করা হয়।
আরুবার ভাষা

ক্যারিবীয় দ্বীপ আরুবাতে বহু ভাষা প্রচলিত। ওলন্দাজ ভাষা দেশটির সরকারি ভাষা। আরুবার স্কুলগুলিতে ইংরেজি ভাষা ও স্পেনীয় ভাষা শিক্ষাও বাধ্যতামূলক। এছাড়া ফরাসি ভাষা ও পর্তুগিজ ভাষারও অল্পবিস্তর প্রচলন আছে। তবে আরুবার অধিকাংশ লোক পর্তুগিজ ও আফ্রিকান ভাষা-ভিত্তিক একটি ক্রেওল ভাষাতে কথা বলেন। ভাষাটি পাপিয়ামেন্তো ভাষা নামে পরিচিত। । ১৬শ শতকে আরুবার ক্রীতদাস সম্প্রদায় ও তাদের মালিকদের মধ্যে যোগাযোগের বাহন হিসেবে পাপিয়ামেন্তো ভাষাটির উদ্ভব হয়। ১৯৯৫ সালের আগ পর্যন্ত এই স্থানীয় ভাষাটি গুরুত্বপূর্ণ বলে গণ্য হত না। ১৯৯৮ সালে এটিকে সরকারিভাবে স্কুলে শেখানো আরম্ভ করা হয়। তখন থেকে দ্বীপটিতে পাপিয়ামেন্তো ভাষা আরুবাতে ক্রমেই গুরুত্বপূর্ণ হয়ে উঠেছে। ইতোমধ্যে একটি পাপিয়ামেন্তো অভিধান এবং পাপিয়ামেন্তোতে লেখা রূপকথার বই প্রকাশ পেয়েছে।
আগা খান

আগা খান () হল নিজারি ইসমাইলি শিয়া মুসলিম গোত্রের ইমামদের একটি বংশগত উপাধি। শিয়া সম্প্রদায়ের ইসমাইলি শাখার সর্ববৃহৎ গোত্র হল নিজারি। ইসমাইলি গোত্রের লোকেরা ইসমাইল ইবনে জাফর এবং তাঁর বংশধরদের ইমামত প্রতিষ্ঠায় বিশ্বাস করে। তাদের বিশ্বাসমতে ইসমাইল ইবন জাফর ছিলেন জাফর আস-সাদিক কর্তৃক মনোনীত প্রকৃত উত্তরসূরি। অন্যদিকে ইসনা আশারিয়া শিয়ারা ইসমাইলের ছোট ভাই মুসা আল-কাজিমের ইমামতে বিশ্বাস করে। তাদের ভাষ্যমতে এই ইমামতের ধারা ১২ জন ইমামের মাধ্যমেই শেষ হয়ে গেছে।
"আগা" বা "আকা" শব্দটি সম্ভবত তুর্কী ভাষা থেকে এসেছে যার অর্থ "মহান" বা "প্রভু"। এই শব্দটি প্রথম ব্যবহার করেছিল উসমানীয় তুর্কীরা। তারা তাদের জানিসারির (সেনাদল) প্রধানকে এ নামে ডাকতো। "খান" ও একটি সম্মানসূচক উপাধি যা শাসক বা বিভিন্ন গোত্রের প্রধানদের দেয়া হতো। ১৮৩০-এর দশকে "আগা খান" উপাধিটির পত্তন ঘটিয়েছিলেন হাসান আলি শাহ।
কুমুদিনী হাজং

কুমুদিনী হাজং ( - ২৩ মার্চ ২০২৪) ছিলেন ঐতিহাসিক টঙ্ক আন্দোলন ও হাজং বিদ্রোহের নেত্রী। সমাজসেবায় বিশেষ অবদানের জন্য বাংলা একাডেমি তাকে ২০১৯ সালে সম্মানসূচক ফেলোশিপ প্রদান করে।
কুমুদিনী হাজং আনুমানিক ১৯৩০ সালে তৎকালীন ময়মনসিংহের দূর্গাপুরের বহেরাতলী গ্রামে কৃষিজীবী হাজং পরিবারে জন্মগ্রহণ করেন। তার পিতার নাম অতিথ চন্দ্র রায় হাজং ও মাতা জনুমনি হাজং। তিনি টঙ্ক আন্দোলনের অন্যতম নেতা লংকেশ্বর হাজংয়ের সাথে বিবাহ বন্ধনে আবদ্ধ হন। এই দম্পতির তিন ছেলে এবং দুই মেয়ে রয়েছে।
১৯৩০ এর দশকে শুরু হওয়া টঙ্ক আন্দোলন হাজং সম্প্রদায় সম্পৃক্ত হয়ে পড়েছিল। ১৯৪৬ সালে ব্রিটিশ পুলিশ টঙ্ক আন্দোলনের নেতা লংকেশ্বর হাজংকে খুঁজে না পেয়ে কুমুদিনী হাজংকে গ্রেফতার করে নিয়ে যাওয়ার পথে রাসিমণি হাজংয়ের দলের সাথে বিবাদে জড়িয়ে পড়ে। এতে একজন পুলিশকে হত্যা করার পর পুলিশের গুলিতে নিহত হন। বিবাদ ছড়িয়ে পড়লে পুলিশ কুমুদিনী হাজংকে গ্রেফতার না করেই প্রস্থান করে। পরবর্তীতে স্বামীর সাথে কুমুদিনীও আন্দোলনে সক্রিয়ভাবে নেতৃত্ব প্রদান করেন।
২০২৪ সালের ২৩ মার্চ বহেরাতলীতে নিজ গ্রামে কুমুদিনী মৃত্যুবরণ করেন।
জুয়েল আইচ

জুয়েল আইচ বাংলাদেশের একজন প্রখ্যাত যাদুশিল্পী, বাঁশী বাদক ও চিত্রশিল্পী। তিনি একজন মুক্তিযোদ্ধা। বাড়ি পিরোজপুর জেলার সমুদয়কাঠি ইউনিয়নে। দেশের শিশুদের অধিকার প্রতিষ্ঠায় তিনি ইউনিসেফের অ্যাডভোকেট হিসেবে কাজ করছেন।
বাবা বি. কে. আইচ ও মা সরযু আইচের পুত্র গৌরাঙ্গ লাল আইচ প্রকাশ জুয়েল আইচের জন্ম ১০ এপ্রিল বরিশালে হলেও ছেলেবেলা কেটেছে পিরোজপুরের স্বরূপকাঠি উপজেলার সমদেকাঠির গ্রামের বাড়িতে। সেই সুবাদে সমদেকাঠি প্রাথমিক বিদ্যালয়ে তার প্রথম আনুষ্ঠানিক শিক্ষাগ্রহণ সম্পন্ন হয়। পরে তিনি পিরোজপুর শহরে চলে আসেন। সেখানকার সরকারি হাইস্কুল থেকে এসএসসি এবং স্থানীয় কলেজ থেকে এইচএসসি পাস করেন। পরবর্তীতে ঢাকার জগন্নাথ কলেজ থেকে স্নাতক ও স্নাতকোত্তর সম্পন্ন করেন। এছাড়াও শিক্ষকতার সুবাদে তিনি ঢাকা টিচার্স ট্রেনিং ইনস্টিটিউট থেকে বিএড কোর্স সমাপ্ত করেন। তিনি ১৯৮৫ সালের ১৩ জুুলাই ঢাকা বিশ্ববিদ্যালয়ের রাষ্ট্রবিজ্ঞান বিভাগের অধ্যাপক দরবেশ আলী খানের কন্যা পাশা খসনুকে বিয়ে করেন এবং বিয়ের পরে পাশা খসনু নাম পরিবর্তন করে বিপাশা আইচ নামে পরিচিতি লাভ করেন। তাদের একমাত্র কন্যার নাম খেয়া আইচ।
খুব ছোটবেলা বাড়িতে বেদেবহর এসেছিল, তাদের কাছেই প্রথম যাদু দেখে ভালো লেগে যায় জুয়েল আইচের। সেই ভালোলাগা ভালোবাসায় পরিণত হয় বানারীপাড়া সার্কাস দলের এক যাদুকরের গলা কাটার যাদু দেখে। পরে ওই যাদুটা এক বন্ধুর ওপর প্র্যাকটিস করে কিছুটা সফলও হন। যাদুর প্রতি তার ভালোবাসাটা উন্মাদনায় পরিণত হয় সিরাজগঞ্জের যাদুকর আবদুর রশিদের যাদু দেখে, আর বন্দে আলী মিয়ার রূপকথা পড়ে। একটু একটু করে যাদু শিখতে লাগলেন তখন থেকেই, বিভিন্নজনের কাছে। তার বিখ্যাত যাদু — কাগজ থেকে ডলার বানানো, চোখ বেঁধে গাড়ি চালানো, কাটা অঙ্গ-প্রত্যঙ্গ জোড়া লাগানো ইত্যাদি। মঞ্চে প্রথম যাদু প্রদর্শন করেন ১৯৭২ সালে। এছাড়া মিডিয়ায় প্রথম যাদু প্রদর্শন করেন ১৯৭৯ সালে।
১৯৭১ সালে বাংলাদেশের স্বাধীনতা যুদ্ধের সময় ৯ নম্বর সেক্টরে যুদ্ধ করেছেন। জগন্নাথ কলেজের ছাত্র সেক্টর কমান্ডার মেজর জলিলের নেতৃত্বে অংশ নেন মুক্তিযুদ্ধে।
নবারুণ ভট্টাচার্য

নবারুণ ভট্টাচার্য (২৩ জুন ১৯৪৮ – ৩১ জুলাই ২০১৪) ছিলেন একজন ভারতীয় বাঙালি কবি ও কথাসাহিত্যিক। তিনি সাহিত্য অকাদেমি পুরস্কার (১৯৯৭) ও বঙ্কিম পুরস্কার (১৯৯৬) গ্রহণ করেছেন। "হারবার্ট", "কাঙ্গাল মালসাট" ইত্যাদি তার বিখ্যাত উপন্যাস। তিনি লেখিকা মহাশ্বেতা দেবী এবং নাট্যকার বিজন ভট্টাচার্যের পুত্র।
স্কুল জীবনে তিনি বালিগঞ্জ সরকারি উচ্চ বিদ্যালয়ে পড়াশুনা করেন। তিনি কলকাতা বিশ্ববিদ্যালয়ে প্রথমে ভূতত্ত্ব ও পরবর্তীতে ইংরেজি বিষয়ে পড়াশোনা করেন। চাকরি জীবনে তিনি ১৯৭৩ সালে একটি বিদেশি সংস্থায় যোগ দেন এবং ১৯৯১ পর্যন্ত সেখানে চাকরি করেন। এরপর কিছুদিন বিষ্ণু দের ‘সাহিত্যপত্র’ সম্পাদনা করেন এবং ২০০৩ থেকে ‘ভাষাবন্ধন’ নামের একটি পত্রিকা পরিচালনা করেন। একসময় দীর্ঘদিন তিনি ‘নবান্ন’ নাট্যগোষ্ঠী পরিচালনা করেছেন।
জোড়াতালি (২০১৭)
নবারুণ ভট্টাচার্যের উপন্যাস "হারবার্ট" অবলম্বনে পরিচালক সুমন মুখোপাধ্যায় তার হারবার্ট চলচ্চিত্রটি নির্মাণ করেন। ২০১৩ সালে তার ফ্যাতাড়ু সম্পর্কিত উপন্যাস "কাঙাল মালসাট" চলচ্চিত্রায়িত হয়।
নবারুণ ভট্টাচার্য ২০১৪ সালের ৩১ জুলাই আন্ত্রিক ক্যান্সারের কারণে কলকাতায় ঠাকুরপুকুর ক্যান্সার হাসপাতালে চিকিৎসাধীন অবস্থায়, ৬৬ বছর বয়সে মৃত্যুবরণ করেন। তবুও মৃত্যু ওনাকে স্পর্শ করেনি তিনি এখনো বেঁচে আছে মানুষের মনে বসবাস করা পুরন্দর ভাট, ভদি , ফ্যাতাড়ু , চোক্তার এদের মধ্যে দিয়ে।
হারবার্ট (চলচ্চিত্র)

হারবার্ট চলচ্চিত্র ধরা পড়েছে সত্তরের দশকের নকশাল আন্দোলন প্রেক্ষাপট । সেই আন্দোলনের চেতনা যে একেবারে নিশ্চিহ্ন হয়ে যায় নি যেকোনো মূহুর্তেই তা আবার ফেটে পড়তে পারে তা বোঝানো হয়েছে। নবারুণ ভট্টাচার্যের রচিত হারবার্ট উপন্যাস অবলম্বনে থিয়েটার জগতের উল্লেখযোগ্য ব্যক্তিত্ব সুমন মুখোপাধ্যায় এই চলচ্চিত্রটি পরিচালনা করেছেন। হারবার্ট চলচ্চিত্রটি ৫৩তম জাতীয় চলচ্চিত্র পুরস্কারে শ্রেষ্ঠ ছবি নির্বাচিত হয়।
পিতৃমাতৃহীন হারবার্ট সরকার উত্তর কলকাতার ক্ষয়িষ্ণু যৌথ পরিবারের বাসিন্দা। বাড়ির বৃদ্ধা জেঠিমা ছাড়া সকলের কাছেই অবহেলার পাত্র। তবে পাড়ার ছেলেছোকরারা হারবার্টকে পছন্দ করে। সত্তর দশকে হারবার্টের ভাইপো বিনু একবার আশ্রয় নিয়েছিল হারবার্টের ঘরে তখন সে নকশাল আন্দোলনের সাথে যুক্ত। পরে পুলিশের গুলিতে বিনু মারা যায়। ক্রমশ হারবার্ট তন্ত্র মন্ত্র জ্যোতিষ ইত্যাদি বুজরুকি করে পয়সা রোজগার করতে থাকে। এক যুক্তিবাদী প্রনব ঘোষ দলবল নিয়ে এসে হারবার্টকে শাসিয়ে যায় যে এই ব্যবসার ফলে তাকে জেলে যেতে হবে। এরপরই হারবার্ট আত্মহত্যা করে॥ এবং সে সুইসাইড নোটে লিখে যায় "চৌবাচ্চার তেলাপিয়া গঙ্গাসাগরে চললো।দোবেড়ের চ্যাং দেকবি? দোবেড়ের চ্যাং দেকাবো? ক্যাট ব্যাট ওয়াটার ডগ ফিশ"। তার মৃতদেহের সাথে যাবতীয় বিছানা তোষক বিদ্যুৎবাহী চুল্লীর ভেতর ঢোকানোর কিছু পরে প্রবল বিস্ফোরণ ঘটে শ্মশানে। প্রশাসনিক তৎপরতায়, পুলিশের ঘেরাটোপে হারবার্টের মৃতদেহাংশ কোনো রকমে পোড়ানো হলে যে সত্যটা উঠে আসে তা হল বিস্ফোরক ঘুমন্ত অবস্থায় বহুকাল ছিল। হঠাৎ কোন পরিস্থিতিতে তা ধ্বংসাত্মক হবে তা রাষ্ট্র বুঝে উঠতে পারেনা! আসলে মৃত নকশাল ভাইপো বিনু অনেক ডায়নামাইট সেল ঢুকিয়ে রেখেছিল হারবার্টের বিছানায়। নিরাপদে রাখার জন্যে। ভবিষ্যতে হয়ত কোনো বিপ্লবাত্মক কাজের উদ্দেশ্য ছিল তার। তাই ফেটে পড়েছে বহুদিন পরে। হারবার্টের মৃতদেহের সাথে।
তিতাস একটি নদীর নাম (চলচ্চিত্র)

তিতাস একটি নদীর নাম হল ঋত্বিক ঘটক পরিচালিত ১৯৭৩ সালের বাংলাদেশী নাট্যধর্মী চলচ্চিত্র। বাঙালি ঔপন্যাসিক ও সাংবাদিক অদ্বৈত মল্লবর্মণ রচিত উপন্যাস "তিতাস একটি নদীর নাম" অবলম্বনে চলচ্চিত্র উপযোগী করে নির্মিত হয়েছে। ছবিটি প্রযোজনা করেছেন হাবিবুর রহমান খান, এটি তার প্রযোজিত প্রথম চলচ্চিত্র। ছবিটিতে শ্রেষ্ঠাংশে অভিনয় করেছেন প্রবীর মিত্র, রোজী সামাদ, কবরী ও গোলাম মুস্তাফা।
কিশোরী বাসন্তীর বিয়ের বয়স হতে থাকে। সে তিতাস পাড়ে অপেক্ষায় থাকে খেলার সাথী কিশোর চন্দ্র আর সুবলের জন্য। সময় কাটে, কিশোর আর সুবল যৌবনে পা দেয়, দূর নদীতে জাল বাইতে যায়। তিতাস পাড়ের গ্রামে মালোদের দোলের সময় এক ঝামেলায় সহযোগিতার জন্য ওরা মারামরিতে জড়িয়ে পড়ে। এতে মোড়লদের ঘরের এক মেয়ে রাজার ঝি (কবরী) অজ্ঞান হয়ে যায়। এক আক্রমণকারী রাজারঝিকে আক্রমণ করলে কিশোর তাকে রক্ষা করে। এতে মোড়ল খুশি হয়ে রাজারঝির সাথে সাহসী কিশোরের বিয়ে দেয়। যে দিন বউকে নিজ গাঁয়ে নিয়ে যাবে, রাতে ডাকাতেরা নতুন বউকে চুরির চেষ্টা করে। নতুন বউ পানিতে ঝাপ দিয়ে নিজেকে রক্ষা করে। কিন্তু কিশোর রাতের আঁধারে তা দেখতে পায় না। এই ঘটনায় কিশোর পাগল হয়ে যায়। আর নতুন বউ নদীতে ভেসে যায়। দুর্ভাগ্যবশত, নববধূ তার স্বামী সম্পর্কে কিছুই জানে না, সে এমনকি তার স্বামীর নামও জানে না। শুধুমাত্র কিশোরের গ্রামের নামটি জানে।
সদ্যবিবাহিত বউ হারিয়ে কিশোর (প্রবীর মিত্র) পাগল হয়ে যায়। সুবল বিয়ে করে বাসন্তীকে। কিন্তু বিয়ের পরপরই ঝড়ের রাতে নৌকায় কাজ করতে গিয়ে মারা যায় সুবল, বিধবা হয় সুবলের বৌ বাসন্তী (শামীমা আক্তার রোজী)। দশ বছর পর কিশোরের বউ ছেলে অনন্ত সহ তার গ্রামে ফিরে আসে। কিন্তু কিশোর তাকে চিনতে পারে না। রাজারঝি তার আপন পরিচয় গোপন করে, যাতে ডাকাতের হাত থেকে ফিরে আসা বঊকে কেউ ক্ষতির কারণ না মনে করে। কিশোরের গ্রামের কিছু বাসিন্দা তাদের খাবার দিতে অস্বীকার করে ও তার ছেলে ক্ষুধার জ্বালায় চুরি করে।
রাজারঝির অন্ন বস্ত্রাদির অভাবে পাশে এসে দাঁড়ায় বাসন্তি। সইয়ের ছেলেকে আপন করে বড় করতে থাকে। আর চোখের সামনে থাকা পাগল কিশোরের কর্ম দেখে রাজারঝি তাকে পিঠা বানিয়ে খাওয়ায়। পাগল তবুও তার নিজের বউকে চিনতে পারে না। একসময় পাগল তাকে চিনতে পারে। কিন্তু ঠিক তার পরেই তার স্ত্রী মারা যায়। ছেলে অনন্ত বনে বাদাড়ে ঘুরে বেড়ায়। মায়ের মুখ খুঁজে মালোপাড়ার প্রতিমায়।
অনন্ত আশ্রয় পায় বিধবা বাসন্তীর কাছে, কিন্তু বাসন্তীর নিজেদের সংসারই চলে না অভাবের কারণে। এক মাত্র উপার্জন ক্ষম বৃদ্ধ পিতা মাছ ধরে যা আয় করে তা দিয়ে দুই বুড়া বুড়ি আর বাসন্তীর পেট চলে না, তার উপরে অনন্তের ঝামেলা নিতে বুড়া বুড়ি রাজি না। কিছুদিন অনেক কষ্টে বাসন্তী অনন্তকে লালন করলেও শেষে আর পেরে না উঠে তাকে তাড়িয়ে দেয় বাড়ি থেকে।
আশ্রয়হীন বালক অনন্তের আশ্রয় হয় নিঃসন্তান উদয়তারার কাছে। সেখানেই অনন্ত ঝুঁকে পরে লেখা পড়ার দিকে। অনন্ত কাউকে কিছু না জানিয়ে চলে যায় দূরের শহরে আরো পড়বে বলে।
একের পর এক অনেক দিন মাস বছর কেটে যায়। হঠাত করেই তিতাসের বুক জুড়ে জেগে উঠে বিশাল চর। সেই চর দখল করতে যায় মালোরা আর জেলেরা, হয় মারামারি।
অদ্বৈত মল্লবর্মণের তিতাস একটি নদীর নাম শীর্ষক উপন্যাসের কাহিনীকে উপজীব্য করে চলচ্চিত্রস্রষ্টা ঋত্বিক কুমার ঘটক ১৯৭৩ সালে তিতাস একটি নদীর নাম চলচ্চিত্রটি নির্মাণ করেন। এ চলচ্চিত্র নির্মাণে আগ্রহের কারণ হিসেবে ঋত্বিক কুমার ঘটক বলেন,
২০০৭ সালে ব্রিটিশ ফিল্ম ইনস্টিটিউটের এক জরীপে দর্শক, চলচ্চিত্র সমালোচকদের ভোটে এটি সবার সেরা ১০টি বাংলাদেশী চলচ্চিত্রের তালিকার মধ্যে শীর্ষস্থান লাভ করে।
"তিতাস একটি নদীর নাম" ছবির সংগীত পরিচালনা করেন ওস্তাদ বাহাদুর হোসেন খান।
হাইতির ভাষা

ফরাসি ভাষা ও হাইতীয় ভাষা হাইতির সরকারি ভাষা। হাইতীয় ভাষাটি ফরাসি ভাষা-ভিত্তিক একটি ক্রেওল ভাষা। এটি হাইতির প্রায় সব মানুষের মাতৃভাষা। এই ভাষার ৯০% শব্দভাণ্ডার পর্তুগিজ, স্পেনীয়, তাইনো ও পশ্চিম আফ্রিকান ভাষা থেকে আগত। ফরাসি এই দেশের প্রধান লিখিত ও প্রশাসনিক কাজে ব্যবহৃত ভাষা। ৪২% মানুষ হাইতীয় ভাষায় কথা বলে। শিক্ষিত হাইতীয়রা এই ভাষায় কথা বলে এবং এটি অধিকাংশ বিদ্যালয়ের পাঠদানের মাধ্যম, এমনকি ব্যবসার ক্ষেত্রেও এই ভাষা ব্যবহৃত হয়। বিভিন্ন আয়োজনে, তথা বিবাহ, স্নাতক অনুষ্ঠান ও গির্জার জমায়েতেও এই ভাষা ব্যবহৃত হয়।
দৈনিক স্টেটসম্যান

দৈনিক স্টেটসম্যান বাংলা ভাষায় প্রকাশিত একটি ভারতীয় বাংলা দৈনিক পত্রিকা। এই পত্রিকাটি ২০০৪ সালের ২৮ জুন প্রথম প্রকাশিত হয়। পত্রিকাটি বিখ্যাত ইংরেজি পত্রিকা দ্য স্টেটসম্যান পত্রিকার বাংলা প্রকাশন।
দৈনিক স্টেটসম্যান - ই-পেপার
বর্তমান (দৈনিক পত্রিকা)

বর্তমান পত্রিকা বাংলা ভাষায় প্রকাশিত একটি ভারতীয় দৈনিক পত্রিকা। বর্তমান পত্রিকা কলকাতা এবং শিলিগুড়ি শহর থেকে প্রকাশিত হয়। ইন্ডিয়ান রিডারশিপ সার্ভে অনুসারে পত্রিকাটি ৮৬ লাখ মানুষ পাঠ করেন।
আনন্দবাজার পত্রিকার খ্যাতনামা সাংবাদিক বরুণ সেনগুপ্ত ১৯৮৪ খ্রিষ্টাব্দের ৭ ডিসেম্বর থেকে নিজস্ব উদ্যোগে বর্তমান পত্রিকাটির প্রকাশনা শুরু করেন। ৭৬, আচার্য জগদীশচন্দ্র বসু রোডের কার্যালয় থেকে প্রথম প্রকাশনা শুরু করলেও সম্প্রতি পূর্ব কলকাতার বাইপাসের ধারে হ্যালডেন অ্যাভিনিউয়ের নিজস্ব ভবন থেকে বর্তমান পত্রিকা নিয়মিত প্রকাশিত হয়। পত্রিকার কলকাতা সংস্করণ ছাড়াও শিলিগুড়ির নিজস্ব প্রেস থেকে আলাদা উত্তরবঙ্গ সংস্করণ প্রকাশিত হয়।
এখন বর্তমান পত্রিকা প্রকাশনীর অন্যান্য সহযোগী পত্রপত্রিকা, যথা 'সুখী গৃহকোণ', 'সাপ্তাহিক বর্তমান' ইত্যাদি নিয়মিতভাবে প্রকাশিত হয়। এছাড়াও আছে 'আরোগ্য' নামের স্বাস্থ্য সম্পর্কিত পত্রিকা এবং অন্যান্যদের তুলনায় অপেক্ষাকৃত কম দামে রঙিন শারদীয় সংস্করণ।
সুখী গৃহকোণ পত্রিকায় লেখা পাঠানোর নিয়ম<br>
গল্প, ভ্রমণকাহিনি, বিশেষ রচনা ১৫০০-৩০০০ শব্দের মধ্যে, রহস্য উপন্যাস ১০-১২ হাজার শব্দের মধ্যে অপ্রকাশিত ও মৌলিক হতে হবে। লেখা মনোনীত হলে দপ্তর থেকে যোগাযোগ করে নেওয়া হবে... আরও
সাপ্তাহিক বর্তমান পত্রিকায় লেখা পাঠানোর নিয়ম<br>
প্রিন্ট ও সোস্যাল মিডিয়ায় প্রকাশিত হয়েছে এমন লেখা গ্রহণ করা হয় না। লেখা পাঠানোর পর ৬ মাস অপেক্ষা করবেন। ডাকযোগ ছাড়া ইমেলেও সাপ্তাহিক বর্তমান পত্রিকায় প্রকাশের জন্য লেখা পাঠাতে পারেন...আরও
২০০২ খ্রিষ্টাব্দ থেকে বর্তমান পত্রিকাটির একটি জনপ্রিয় অনলাইন সংস্করণ চালু হয়।
মগনলাল মেঘরাজ

মগনলাল মেঘরাজ বাংলা সাহিত্যে খলনায়কদের মধ্যে অন্যতম শ্রেষ্ঠ চরিত্র। ফেলুদার অন্যতম আইকনিক চরিত্র। ফেলুদার ভাষায় তার সবচেয়ে শ্রেষ্ঠ শত্রু। ফেলুদা মোট তিনটি কাহিনীতে তার মোকাবিলা করেন। জয় বাবা ফেলুনাথ, যত কাণ্ড কাঠমান্ডুতে ছাড়া গোলাপী মুক্তা রহস্য কাহিনীতে এসেছেন মগনলাল প্রধান অপরাধীর ভূমিকায়। সত্যজিৎ রায়ের পরিচালনায় জয় বাবা ফেলুনাথ চলচ্চিত্রে মগনলাল মেঘরাজের ভূমিকায় অভিনয় করেছিলেন উৎপল দত্ত। টেলিসিরিয়ালে মোহন আগাসে এই ভূমিকায় অভিনয় করেন যত কাণ্ড কাঠমান্ডুতে ও গোলাপী মুক্তা রহস্য উপন্যাসে। এই টেলিছবির পরিচালক ছিলেন সন্দীপ রায়।
পর্তুগিজ ব্যাকরণ

পর্তুগিজ ব্যাকরণ হল পর্তুগিজ ভাষার রূপমূলতত্ত্ব ও বাক্যতত্ত্বের আলোচনা। পর্তুগিজ ব্যাকরণের সাথে অন্যান্য রোমান্স ভাষার, বিশেষ করে গালিসীয় ভাষা ও আইবেরীয় উপদ্বীপের অন্যান্য ভাষার ব্যাকরণের সাদৃশ্য আছে। পর্তুগিজ একটি সংশ্লেষণাত্মক (synthetic), একীভবনমূলক (fusional) ভাষা।
পর্তুগিজ বিশেষ্য, বিশেষণ, সর্বনাম ও নির্দেশক পদগুলিতে স্বল্প পরিমাণে বিভক্তি বিদ্যমান। পর্তুগিজ ভাষাতে দুইটি লিঙ্গ (পুং ও স্ত্রী), দুইটি বচন (একবচন ও বহুবচন), ক্ষুদ্রতানির্দেশক ও বর্ধননির্দেশক বিভক্তি এবং বিশেষণের অতিশয়ার্থক বিভক্তি রয়েছে। পর্তুগিজ ভাষাতে লাতিন ভাষার কারকব্যবস্থা আর অবশিষ্ট নেই, তবে ব্যক্তিবাচক সর্বনামগুলি এখনও কর্তা, ক্রিয়ার কর্ম এবং পূর্বসর্গের কর্মভেদে ভিন্ন ভিন্ন রূপ ধারণ করে। বিশেষণগুলি সাধারণত বিশেষ্যের পরে বসে।
পর্তুগিজ ক্রিয়াগুলির বহু রূপ হতে পারে। এগুলির তিনটি কাল (অতীত, বর্তমান, ভবিষ্যৎ), তিনটি প্রকার (পুরাঘটিত, অ-পুরাঘটিত, এবং ঘটমান), দুইটি বাচ্য (কর্তৃ ও কর্ম) এবং একটি বিভক্তিযুক্ত অসমাপিকা রূপ বিদ্যমান। পুরাঘটিত ও অ-পুরাঘটিত প্রকারগুলিতে বিভক্তি সরাসরি ক্রিয়ার সাথে যুক্ত হয়ে নতুন ক্রিয়ারূপ গঠন করে। অন্যদিকে ঘটমান প্রকার এবং কর্মবাচ্যের ক্ষেত্রে আলাদা সহায়ক পদ নিয়ে ক্রিয়ারূপ গঠিত হয়। অন্যান্য রোমান্স ভাষার মত পর্তুগিজেও একটি অ-ব্যক্তিবাচক কর্মবাচ্য রূপ আছে, যেখানে ঘটককে একটি অনির্দিষ্ট সর্বনাম দিয়ে প্রতিস্থাপন করা হয়।
পর্তুগিজ মূলত একটি কর্তা-ক্রিয়া-কর্ম ভাষা। তবে কখনো কখনো কর্তা-কর্ম-ক্রিয়া ক্রমও দেখা যায়। পর্তুগিজ ভাষার বাক্যে পদের ক্রম খুব সুনির্দিষ্ট নয়। এটি একটি শূন্য কর্তা ভাষা, অর্থাৎ বাক্যে কর্তাস্থানীয় সর্বনাম ঊহ্য থাকে। অনেক সময় কথ্য ভাষাতে কর্মস্থানীয় সর্বনামও ঊহ্য থাকে। পর্তুগিজ ভাষাতে উদ্দেশ্য ও বিধেয়কে সংযুক্তকারী দুইটি সংযোজক ক্রিয়া (copular verb) আছে।
পর্তুগিজ ভাষার বেশ কিছু ব্যাকরণিক বৈশিষ্ট্য অন্যান্য রোমান ভাষা থেকে স্বতন্ত্র। এদের মধ্যে আছে পুরাঘটিত অতীত কাল নির্দেশের জন্য বিভক্তির ব্যবহার, ভবিষ্যৎ সংশয়ার্থ ক্রিয়ারূপ, বিভক্তিযুক্ত অসমাপিকা রূপ, এবং পুনরাবৃত্তিমূলক অর্থ নির্দেশকারী পুরাঘটিত বর্তমান কালের ক্রিয়ারূপ। পর্তুগিজ ভাষার একটি ব্যতিক্রমী বৈশিষ্ট্য হল কিছু ক্রিয়ারূপের অভ্যন্তরে সর্বনামের সংক্ষিপ্ত রূপ বা Clitic অনুপ্রবিষ্ট হতে পারে।
পুঁটু চৌধুরী

পুঁটু চৌধুরী (জন্ম: মে ২৩ ১৯২৩ - মৃত্যু ১৪ ডিসেম্বর ১৯৭৯) একজন বাঙালি ভারতীয় টেস্ট এবং প্রথম শ্রেণীর ক্রিকেটার । তার আসল নাম নীরদ রঞ্জন চৌধুরী (ইংরেজি Nirode Ranjan Chowdhury) । তিনি ১৯৪১-৪২ থেকে ১৯৫৮-৫৯ পর্যন্ত প্রথম শ্রেণীর ক্রিকেট খেলেছিলেন ।
পুঁটু চৌধুরী তৎকালীন বিহার রাজ্যের জামশেদপুরে জন্মগ্রহণ করেন ।
পুঁটু চৌধুরী ১৯৪০ দশকের শুরুর দিকে বিহার এবং বাংলা দুটি রাজ্যের হয়ে রণজি ট্রফিতে খেলেছিলেন । ১৯৪৮-৪৯ খ্রিষ্টাব্দে ওয়েস্ট ইন্ডিজের বিরুদ্ধে এবং ১৯৫১-৫২ খ্রিষ্টাব্দে ভারতে ইংল্যান্ডের বিরুদ্ধে দুটি সরকারী টেস্টে এবং কয়েকটি বেসরকারী টেস্টে খেলেছিলেন । তিনি ১৯৫২ খ্রিষ্টাব্দে ভারতের ইংল্যান্ড সফরে নির্বাচিত হন কিন্তু কোন টেস্টে সুযোগ পান নি । ১৯৪১-৪২ খ্রিষ্টাব্দে রণজি ট্রফিতে ৭৯ রানে ৭ উইকেট তার সেরা প্রদর্শন । তিনি দুটি টেস্ট ম্যাচ খেলে একটি উইকেট এবং ৫৮টি প্রথম শ্রেণীর ম্যাচ খেলে ২০০টি উইকেট দখল করেছিলেন । প্রথম শ্রেণীর ক্রিকেটে তার বোলিং গড় ২৫.১৪ এবং ওভার প্রতি তিনি গড়ে ৩.৩৫ রান দিয়েছিলেন । 
তিনি কলকাতায় মোহনবাগান ক্লাবের হয়ে বহুদিন খেলেছিলেন । তিনি হাইজাম্পেও দক্ষ ছিলেন।
তিনি ১৯৭৯ খ্রিষ্টাব্দে পশ্চিমবঙ্গের দুর্গাপুরে মৃত্যুবরণ করেন। সেই সময়ে তিনি কোচ হিসাবে কর্মরত ছিলেন।
গণশক্তি

গণশক্তি পত্রিকা হল ভারতের কমিউনিস্ট পার্টি (মার্ক্সবাদী) বা সিপিআই (এম)-এর পশ্চিমবঙ্গ রাজ্য কমিটির বাংলা ভাষায় প্রকাশিত মুখপত্র। ১৯৬৭ সালে পত্রিকাটি একটি সান্ধ্য দৈনিক হিসাবে প্রকাশিত হয়। পরে ১৯৮৬ সালে এটি দৈনিক হিসেবে আত্মপ্রকাশ করে। গণশক্তি পত্রিকার মূল স্লোগান হল “আমরা নিরপেক্ষ নই, আমরা মেহনতি মানুষের পক্ষে” এবং “গণশক্তি, যা আগে ছাপে, পরে বিক্রি হয়”।
সংবাদ প্রতিদিন

সংবাদ প্রতিদিন ভারতের কলকাতা থেকে প্রকাশিত একটি বাংলা দৈনিক সংবাদপত্র। ১৯৯২ সালের ৯ আগস্ট থেকে এই পত্রিকাটি প্রকাশিত হচ্ছে। বর্তমানে এই পত্রিকার সম্পাদক সৃঞ্জয় বসু। শিল্পপতি স্বপনসাধন বসু এই পত্রিকার প্রতিষ্ঠাতা। 
স্বপনসাধন বসু বর্তমানে রাজ্যসভায় তৃণমূল কংগ্রেসের সাংসদ।
মধু বসু

মধু বসু (১২ ফেব্রুয়ারি, ১৯০০—২৫ সেপ্টেম্বর, ১৯৬৯) একজন বিখ্যাত বাঙালি চিত্রপরিচালক, অভিনেতা এবং নাট্যব্যক্তিত্ব। মধু বসুর আসল নাম ছিল সুকুমার বসু। তাঁর বাবা প্রমথনাথ বসু ছিলেন একজন বিখ্যাত ভূতত্ত্ববিদ। মাতা ছিলেন বিখ্যাত সাহিত্যিক ও সিভিলিয়ান রমেশচন্দ্র দত্তের কন্যা কমলা বসু। মধু বসু শান্তিনিকেতন এবং বিদ্যাসাগর কলেজে পড়াশোনা করেন।
বিএসসি পাস করার পর তিনি ১৯২৪ খ্রিষ্টাব্দে চলচ্চিত্র জগতে পা রাখেন । তিনি কিছু শিক্ষিত যুবক যুবতীদের সাথে নিয়ে ১৯২৮ খ্রিষ্টাব্দে "ক্যালকাটা আর্ট প্লেয়ার্স" নামে নাটকের সংস্থা গঠন করেন । তিনি এই সময় "দালিয়া", "আলিবাবা", "বিদ্যুৎপর্ণা", ঘরে বাইরে প্রভৃতি নাটকে অভিনয় করেন । ১৯২৬ খ্রিষ্টাব্দে তিনি বিদেশে গিয়ে ক্যামেরার কাজ শেখেন এবং কিছুদিন অ্যালফ্রেড হিচককের সাথে কাজ করার পর দেশে ফিরে আসেন । 
তিনি রবীন্দ্রনাথের কাহিনী অবলম্বনে "গিরিবালা" নামের একটি নির্বাক চলচ্চিত্র তৈরি করেন । তিনি আলিবাবা ছবি করার পর পরিচালক হিসেবে জনপ্রিয় হন এবং প্রতিষ্ঠা পান । এই চলচ্চিত্রে দুটি প্রধান ভূমিকায় তিনি এবং তার নৃত্যশিল্পী স্ত্রী সাধনা বসু অভিনয় করেন ।
মধু বসু বিভিন্ন ভাষায় প্রায় ৩০টি ছবি পরিচালনা করেছেন। তার মধ্যে উল্লেখযোগ্য সেলিমা(উর্দু), মাইকেল মধুসূদন, শেষের কবিতা, মহাকবি গিরিশচন্দ্র ইত্যাদি। তাঁর পরিচালিত শেষ ছবি "বীরেশ্বর বিবেকানন্দ" মুক্তি পায় ১৯৬৪ খ্রিষ্টাব্দে ।
এই অভিনেতা পরিচালক, অনেক বিখ্যাত বাঙালি ব্যক্তিত্বদের জীবনকে ছবিতে রূপান্তর করেন। যা বাংলার দর্শক এর আগে খুব একটা দেখতে পাননি।
রণদেব বসু

রণদেব বসু (জন্ম: ২৭ ফেব্রুয়ারি ১৯৭৯) (ইংরেজি: Ranadeb Bose) একজন ভারতীয় বাঙালি প্রথম শ্রেণীর ক্রিকেটার । তিনি ভারতীয় জাতীয় দলে সুযোগ পেলেও এখনও অবধি কোন খেলায় অংশগ্রহণের সুযোগ পাননি ।
রণদেব কলকাতায় জন্মগ্রহণ করেছিলেন । তিনি কলকাতার সেন্ট লরেন্স হাই স্কুলে পড়াশোনা করেন । তারপর সেন্ট জেভিয়ার্স কলেজ থেকে বাণিজ্য বিভাগে স্নাতক হন ।
রণদেব মূলত ডানহাতি পেস বোলিং করেন । তিনি নিয়মিত বাংলা দলের হয়ে খেলছেন । তার প্রথম শ্রেনীর ক্রিকেটে অভিষেক হয় ১৯৯৮-৯৯ মরসুমে । ২০০৬-২০০৭ মরসুম অবধি রণদেব প্রথম শ্রেনীর ক্রিকেটে ১০৫৫৮টি বল করেছেন কিন্তু কোন ওভারস্টেপিং নো বল করেননি । এছাড়াও তিনি আরো বহু অফিসিয়াল ম্যাচেও কোন ওভারস্টেপিং নো বল করেননি । এখনও অবধি তিনি ৬৫টি প্রথম শ্রেনীর ম্যাচ খেলে ২৩৩টি উইকেট সংগ্রহ করেছেন ।
২০০৮ সালে ভারতীয় ক্রিকেট বোর্ড আয়োজিত ইন্ডিয়ান প্রিমিয়ার লিগ টুয়েন্টি টুয়েন্টি প্রতিযোগিতায় তিনি কলকাতা নাইট রাইডার্স দলে জায়গা পেলেও কোন ম্যাচ খেলার সুযোগ পান নি ।
গীতা দত্ত

গীতা দত্ত (জন্ম: ২৩ নভেম্বর ১৯৩০ - মৃত্যু: ২০ জুলাই ১৯৭২) একজন বাঙালি সঙ্গীতশিল্পী। তিনি মূলত ১৯৫০ এবং ১৯৬০এর দশকে হিন্দি ছবিতে নেপথ্য সঙ্গীত এবং বাংলা আধুনিক গান গাওয়ার জন্য বিখ্যাত।
গীতা দত্ত ১৯৩০ সালের ২৩ নভেম্বর তৎকালীন ফরিদপুর জেলার মাদারীপুর মহকুমার ইদিলপুরের একটি ধনী জমিদার পরিবারে (বর্তমান বাংলাদেশের শরীয়তপুর জেলার গোসাইরহাট) জন্মগ্রহণ করেন। পরিচালক, অভিনেতা গুরু দত্তের সাথে বিয়ের আগে তাঁর নাম ছিল গীতা ঘোষ রায়চৌধুরী। বিয়ের আগে গীতা রায় নামে সুপরিচিত ছিলেন। ১৯৪২ খ্রিষ্টাব্দে তাঁর বাবা মার সাথে বোম্বের দাদারে একটি অ্যাপার্টমেন্টে থাকতে আরম্ভ করেন।
গীতা যখন বারো বছর বয়েসী ছিলেন সেই সময় সুরকার হনুমান প্রসাদ গীতার গান শুনে মুগ্ধ হন । তিনি ১৯৪৬ খ্রিষ্টাব্দে গীতাকে "ভক্ত প্রহলাদ" নামের একটি চলচ্চিত্রে প্রথম গান গাওয়ার সুযোগ দেন। এই ছবিতে গীতা কোরাসে মাত্র দুই লাইন গান গেয়েছিলেন কিন্তু তার মধ্যেই তাঁর কৃতিত্ব ফুটে উঠেছিল। পরের বছরে গীতা নেপথ্য গায়িকা হিসাবে "দো ভাই" ছবিতে কাজ পান । এবং এই ছবিতে তাঁর গান হিন্দি ছবির জগতে গায়িকা হিসাবে তাঁকে প্রতিষ্ঠিত করে। প্রথম দিকে গীতা ভজন এবং দুঃখের গান গাওয়ার জন্য পরিচিত ছিলেন। ১৯৫১ সালে শচীন দেববর্মণের সুরে বাজি চলচ্চিত্রে তার গাওয়া গান তার সঙ্গীত জীবনে নতুন দিক আনে। তার কণ্ঠস্বরের যৌনতা এবং পাশ্চাত্য সুরে সহজে মানিয়ে নেওয়ার ক্ষমতার জন্য ১৯৫০এর দশকে লাস্যময়ী এবং ডান্স ক্লাবের গানে তাঁকে প্রথম পছন্দ করে তোলে।শচীন দেববর্মন "দো ভাই" ছবিতে গীতার কণ্ঠের জাদু প্রথম ফুটিয়ে তুলেছিলেন। তিনি গীতার কণ্ঠের বাঙালি টানকে সুন্দর ভাবে ব্যবহার করেছিলেন "দেবদাস" (১৯৫৫) এবং "পেয়াসা"(১৯৫৭) ছবিতে। পেয়াসা ছবিতে "আজ সাজন মুঝে অঙ্গ লাগা লে" বাঙালি কীর্তন গানকে গীতা সফল ভাবে হিন্দিতে গেয়েছিলেন। শচীনদেব বর্মনের সুরকার হিসাবে শুরুর দিকের গানগুলিকে গায়িকাদের ভিতরে গীতাই সবথেকে ভালভাবে গেয়েছিলেন। ও পি নাইয়ারের সুরে গীতা সব ধরনের গানেই পারদর্শিতা দেখিয়েছিলেন। তিনি এবং লতা মঙ্গেশকর ১৯৫০এর দশকে দুই প্রধান নেপথ্য সঙ্গীত গায়িকা ছিলেন। হিন্দি গান ছাড়াও গীতা দত্ত গুজরাটি ছবিতেও প্রধান নেপথ্য গায়িকা ছিলেন। তিনি গুজরাটি ভাষায় বিখ্যাত সুরকার অবিনাশ ব্যাসের সুরে বেশ কিছু গান গেয়েছিলেন। ১৯৫০ দশকের শেষ এবং ১৯৬০এর দশকের শুরুতে গীতা বেশ কিছু বিখ্যাত বাংলা গান গান। এই সময়ে বাংলা ছবি এবং সঙ্গীতের জগৎ এ স্বর্ণযুগ চলছিল । তাঁর বেশিরভাগ বাংলা গানেরই সুরকার ছিলেন হেমন্ত মুখোপাধ্যায় তবে তিনি নচিকেতা ঘোষ এবং সুধীন দাশগুপ্তের সুরেও কিছু গান গেয়েছিলেন।
মান্না দের সাথে
তিনি লিভার সিরোসিস রোগে আক্রান্ত হয়ে ১৯৭২ সালে ২০ জুলাই বোম্বেতে মৃত্যুবরণ করেন।